
Respect vremurilor, omagiu oamenilor 


lect. univ. dr. Mihaela STĂNCIULESCU 


Gândurile cuprinse în aceste rânduri sunt un omagiu şi un prinos 


de mulțumire aduse, la ceas aniversar, Clubului „Armand Călinescu” 
şi revistei „Restituiri” care îşi desfăşoară activitatea şi îşi scrie paginile 
la Centrul Cultural din Piteşti. 


Clubul şi revista care-l exprimă alcătuiesc un pol de 
cultură şi de educaţie elevată pentru comunitatea argeşea- 
nă. Luate împreună, alcătuiesc un spațiu al ideilor şi crea- 
tivităţii, în care oameni inimoşi şi dedicați înţelegerii 
trecutului, cu umbrele şi luminile sale, slujesc cu nedisi- 
mulată dăruire cultura şi istoria, încercând să extragă în- 
vățăminte folositoare contemporaneităţii. Sub cupola unei 
generoase table de valori, Clubul scrie, implicit, pagini 
proprii despre istoria acestui timp, refuzând conduitele 
iconoclaste şi manifestând îndoială față de ideile precon- 
cepute. 

Spiritul activ şi deschis care caracterizează activitatea 
Clubului de istorie „Armand Călinescu” vine din pasiu- 
nea unor oameni cu vocaţie pentru descifrarea înțelesuri- 
lor istoriei, pe care ei şi-o manifestă sub diverse forme, 
fie în activitatea ştiinţifică şi documentară a Clubului, fie 
prin cea de comunicare şi relaționare în spaţiul public. 

Analizarea fără reticenţe a trecutului, cu nedisimulat 
respect față de vremuri şi oameni, conferă continuitate 
unui proiect început prin anul 2002, când Clubul debuta 
sub auspicii optimiste. Faptul că activitatea sa a rezistat şi 
s-a diversificat este explicabil mai ales prin aceea că ide- 
ea de conştiinţă naţională a fost tratată aici în coordonate- 
le  contemporaneităţii, incluzând problemele de 
conservare a patrimoniului ori necesitatea diversificării şi 
modernizării investigațiilor documentaristice. 

O altă explicaţie a continuității şi consolidării presti- 
giului Clubului rezidă în spiritul său deschis, în promova- 
rea consecventă, prin paginile revistei care îl reprezintă, a 
unor studii şi lucrări de cercetare şi de informare din do- 
menii complementare ştiinţei istorice propriu-zise. 

Răsfoind paginile revistei „Restituiri” aşa cum a evo- 
luat peste ani, îmi vine în minte un episod cultural petre- 
cut la finele secolului al XIX-lea. Memorialistul 
Gheorghe Panu, de altfel un reputat ziarist, scriitor, avo- 
cat şi om politic, preocupat de scrierea prelegerilor cu 
privire la importanţa istoriei românilor şi culturii noastre 
naționale pe care le publica împreună cu Alexandru D. 
Xenopol în „Convorbiri Literare”, l-a consultat pe fonda- 
torul revistei, Titu Maiorescu, asupra orientării scrierilor 
sale. „Când eşti convins de ceea ce crezi şi te bazezi pe 
acte şi documente sigure — spune adevărul fără să-ți pese 
de ceea ce se va întâmpla ”, l-a sfătuit mentorul „Junimii” 
pe cel care traversase un conflict ireconciliabil cu viitorul 
rege al României, Carol |. 


Restituiri Pitești nr. 4/2013 


Fără să pretindă atributele unei publicaţii preponde- 
rent etice şi estetice, revista „Restituiri” se distinge cu 
precădere prin abordările profesioniste ce ţin de ştiinţa 
istoriei. Revista devine, astfel, o mărturie ea însăşi istori- 
că, asupra faptului că, în cadrul Clubului, faptelor istorice 
li se redă dimensiunea corectă şi li se spune pe nume. În- 
fățişarea cu obiectivitate a istoriei noastre, cu izbânzile şi 
eşecurile ei, nu trebuie să ne stingherească, trebuie să ne 
ajute să progresăm — pare a fi motto-ul publicisticii prac- 
ticate aici. 














Emulaţia pe care o stârneşte în comunitatea culturală 
argeşeană activitatea Clubului de istorie „Armand Căli- 
nescu” este explicabilă prin strădania, obiectivitatea şi 
dorinţa pentru adevărul istoric ce reuneşte colegiul ştiinţi- 
fic. Revista „Restituiri” cuprinde, la fiecare apariţie, un 
evantai de opinii care au menirea să prevină interpretările 
greşite sau răuvoitoare asupra unora sau altora dintre 
evenimentele istorice analizate. Nefiind o publicaţie 
combatantă sau polemică prin excelență, revista reprezin- 
tă un spaţiu generos pentru afirmarea punctelor de vedere 
celor mai diverse. 

Faptul că atât Clubul de istorie „Armand Călinescu”, 
cât şi revista „Restituiri” au continuitate în apariție şi 
funcţionare, că nu şi-au făcut un scop de a polemiza cu 
criticii lor, este dovada certă a realității că obiectivitatea, 
talentul şi conduita ştiinţifică îşi pun pecetea asupra acti- 
vității ambilor vectori culturali, punând în valoare preo- 
cuparea permanentă pentru lucrul bine făcut. 


ICE 


Restituiri ale justiţiei 


I. Curtea de Apel — Piteşti. Repere istorice 


Există mai multe moduri de a concepe şi înţelege isto- 
ria unei națiuni, a unui stat, a culturii, a civilizaţiei, a şti- 
inţei sau a oricărui domeniu concret în care omul şi-a pus 
amprenta, inclusiv istoria omului ca om. Dimensiunea 
empirică a cunoaşterii istorice are în vedere succesiunea 
evenimentelor, spre deosebire de perspectiva raționalistă 
ce presupune descoperirea sau după caz formularea legi- 
lor istorie. Aceste forme de cunoaştere istorică ne se ex- 
clud, ci dimpotrivă se completează şi se susțin reciproc. 
Numai prin întrepătrunderea dialectică dintre cunoaşterea 
şi recunoaşterea faptelor istorice în diacronia lor şi esența 
rațională şi generală ce formează conţinutul legilor în is- 
torie putem vorbi despre ființa istorică a unui popor, a 
unui domeniu de activitate, a unei instituții şi poate fi în- 
ţeles sensul profund al gândului exprimat de Hegel: „Isto- 
ria este progresul în conştiinţa libertății”. 

Indiferent de perspectiva istorică sau de forma în care 
reflectăm istoria , pentru a deveni „ştiinţa istoriei”, există 
un element comun şi anume timpul. Viziunea raţionalistă 
asupra evenimentului istoric nu duce la eludarea acestuia, 
ci la păstrarea concretului în evoluţia sa prin restituire 
temporală. Faptul istoric, pentru a primi sensul cerut de 
legea istoriei, trebuie să fie readus în prezent să fie resti- 
tuit nu numai ca imagine, dar şi ca semnificaţie a realului 
contemporan. Astfel este posibil să se formuleze, concep- 
te, categorii şi legi ale istoriei, fără a pierde concretul, 
succesiunea şi devenirea faptului istoric. Prin restituirea 
trecutului istoric, prezentului prin actul de conştiinţă al 
unei raţiuni ştiinţifice, evenimentul istoric nu mai este 
izolat, nu mai este contingent ci îmbracă forma necesității 
pline de sens a unui concept care la rândul său este o par- 
te a sistemului conceptual dat de legile istoriei. Istoria 
într-o înţelegere raţionalistă este în primul rând faptul is- 
toric restituit prin sensul general al legii, prezentului. Mai 
mult, realitatea prezentă, indiferent de domeniu nu poate 
fi înțeleasă în ființa sa de cât prin acest act de restituire 
prin care „ființa istorică” primeşte o realitate ontologică 
şi nu numai conceptuală. 

Îndrăznim a spune că afirmaţiile de mai sus sunt vala- 
bile şi pentru justiție. 

Indiscutabil putem vorbi de o „ființă istorică a justiţi- 
ei”, posibilă prin actul raţional de restituie a trecutului în 
concretul său, prezentului, pentru a primi astfel sensuri şi 
semnificaţii raţionale. 

Obiectul acestui studiu nu ne permite aprofundarea 
acestei idei şi prin urmare vom încerca o modestă restitui- 
re în ale justiţiei în spaţiul istoric piteştean. Ca punct de 
reper istoric propunem o clădire, respectiv aceea în care 

funcţionează Curtea de Apel-Piteşti. Înțelegerea realităţii 
prezente a acestei instituţii implică o restituire istorică 
pentru a surprinde câte ceva din ființa istorică a justiției. 
Succesiunea evenimentelor istorice la care ne referim în- 
cepe cu Legea de organizare judecătorească din 1865, ca- 
re stabilea ca instanţe judecătoreşti: judecătoriile de plasă; 
tribunalele judeţene; curţile de apel; curțile cu juri în ma- 
terie criminală şi Curte de Casaţie şi Justiţie. 

După Primul Război Mondial, problema unificării în 
domeniul judecătoresc a fost o preocupare de prim ordin 
a guvernanţilor. În baza prevederilor Constituţiei din 
1923, prin Legea privitoare la organizarea judecătorească 
din 25 iunie 1924 s-a realizat unificarea organizării jude- 
cătoreşti a României, stabilindu-se următoarele categorii 
de instanţe: 1. judecătoriile urbane,rurale şi mixte; 2. tri- 
bunalele. Acestea erau instanţe mixte, de prim grad şi de 
apel, în fiecare capitală de judeţ funcționând un tribunal 
cu una sau mai multe secții. 3. curţile cu jurați, câte una 
pe lângă fiecare tribunal, compuse din 12 juraţi şi având 
competență în materie criminală şi pentru delictele politi- 
ce şi de presă. Curțile cu juraţi au fost desființate în 1938; 
4. curțile de apel, 12 pentru toată ţara funcționând ca in- 
stanţe superioare de control judiciar, 5. Curtea de Casaţie, 
instanță supremă având o competență generală asupra în- 
tregului teritoriu al țării. 

În baza acestor principale legi de organizare judiciară, 
clădirea la care am făcut referire, situată pe strada Victo- 
riei din Piteşti, a funcționat ca „tribuna/” din anul 1892 
până în 1946. Ulterior acestei date a fost sediul altor insti- 
tuţii ale statului. 

În luna iulie 1992, în conformitate cu Legea nr. 
92/1992 de organizare judiciară, s-a înființat Curtea de 
Apel-Piteşti, instanță superioară de judecată, având inițial 
sediul în clădirea de pe strada Eroilor în care funcționează 
în prezent Judecătoria Piteşti. În anul 1993 s-a stabilit ca 
sediu al Curţii de Apel-Piteşti, clădirea de pe strada Vic- 
toriei nr. 22, fost Palat al Justiţie, în urma retrocedării 
acestei clădiri către Ministerul Justiţiei, sediul în care 
funcționează şi în prezent. 

Începând cu luna octombrie 2010, sediul clădirii a in- 
trat în reparaţie capitală, activitate care a fost finalizată, 
nu fără eforturi şi sacrificii, în iulie 2013. La începutul 
lunii septembrie din acest an a avut loc inaugurarea ofici- 
ală a noului sediu care prin grandoare estetică şi funcțio- 
nalitate este un adevărat „Palat al Justiţiei”. În concretul 
istoric, prin reconstrucția acestei clădiri s-a produs o legi- 
timă restituire a unui spaţiu care are ca destinaţie înfăptui- 
rea justiției de către o instanță superioară. 

Faptul istoric în sine este plin de semnificaţii mai ales 
că la inaugurarea oficială a noului sediu al Curţii de Apel 

Piteşti au fost prezenți printre alţii: Înalt Preasfinţitul Ar- 
hiepiscop al Argeşului şi Muscelului, Calinic, Ministrul 
Justiţiei şi primarul municipiului Piteşti, domnul Tudor 
Pendiuc. Prin actual sacru şi politic în acelaşi timp al ina- 
ugurării, această clădire a fost restituită definitiv menirii 
ei de spațiu destinat justiţiei. 

Totuşi nu putem considera a fi încheiat procesul dia- 
lectic de restituire a justiției. Nu este suficientă clădirea 
oricât de monumentală ar fi; mai este nevoie şi de restitu- 
irea actului de justiție la menirea sa valorică, de act de 
dreptate. Un asemenea proces complex, sinuos, de multe 
ori contradictoriu, supus precarităților existenţiale ale 
vremurilor noastre, presupune mai înainte de toate o în- 
cercare de cunoaştere şi în acelaşi timp de dezvăluire a 
contradicţiilor maladive ale justiției contemporane, de 
care nu este ferită nici Justiția argeşeană şi la care dorim 
să ne referim în cele ce urmează. 


II. Contradicţiile maladive ale justiției 


Un prieten — îndrăznesc a spune aşa deoarece, prin în- 
țelepciunea şi senectutea lui creatoare, mă sporeşte întru 
idei şi seninătate — a scris de curând despre justiţia de la 
noi, mai precis despre avatarurile „disfuncţionalităţile, ne- 
împlinirile, contradicţiile, într-un cuvânt a pus în evidență 
câte ceva din realitățile sistemului de justiţie şi profilul 
oamenilor care au menirea de a o înfăptui. 

M-am simțit „rostit”, aşa cum ar spune Noica, adică 
pus în rostul meu,în ordinea care reprezintă întrucâtva 
mediul meu, nu numai profesional dar şi existențial. Simt 
imboldul rațiunii nu atât de a-i răspunde confirmând sau 
infirmând, cât mai ales prin a continua gândul său. 

Justiţia ar trebui să fie un sistem armonios pentru a fi 
în adevărul şi realitatea ei. „Adevărul este real numai ca 
sistem”, spunea Hegel şi confirmând acest enunţ, justiția 
este în adevărul ei numai în măsura în care îndeplineşte 
această condiţie. Sistemul înseamnă ordine coerentă, 
funcționalitate, adecvare la real şi la scopul său, dar mai 
ales unitate în diversitatea sa, un universal concret în care 
fiecare parte să exprime întregul. Iar acesta să legitimeze 
prin ordinea creată părțile componente. Sistemul, inclusiv 
cel de justiţie se manifestă dialectic, se transformă, devi- 
ne, are ființă istorică, fără a pierde armonia şi coerenţa. 
Gânditorul de la Jena sublinia că „adevărul este întregul. 
Întregul este numai esența care se împlineşte prin dezvol- 
tarea sa”. Ca orice sistem, justiţia are componente sau 
subsisteme: ideale, valorice; subsistemul normativ, juris- 
prudenţial (actul de justiţie), instituțional şi poate cea mai 
importantă componentă omul ca realizator dar şi ca bene- 
ficiar al actului de justiţie. Adevărul sistemului judiciar 
presupune realizarea în întregul său dar şi de către fiecare 
componentă a scopului existenţial propriu care este toto- 
dată şi ființa sa şi anume dreptatea, ca ideal valoric dar 
transpusă în concretul realităţii. 

În măsura în care funcțiile, am zice noi menirea justi- 
ției împlinesc şi exprimă în acelaşi timp armonia funcţio- 

nală a unui sistem care în orice moment încearcă adecva- 
rea la scopul său ca valoare, realizarea dreptăţii, justiția se 
regăseşte în adevărul sau, altfel spus îşi dă propria legiti- 
mitate, fără a aştepta ca acesta să-i fie dată, în forme une- 
ori inadecvate, din afară. 














Curtea de Apel Piteşti (2013) 


Contradicţiile şi în general orice disfuncționalitate în 
coerenţa sistemului sau neadecvarea la scop sunt maladii, 
carențe ale justiției, care o depărtează de la rostul şi ade- 
vărul ei. Atunci când maladiile justiţiei devin cronice, dar 
cu manifestări ce duc spre acutizare, putem vorbi de o 
criză a sistemului de justiţie. Justiţia noastră se află evi- 
dent într-o astfel de criză cronică cu tendinţe de acutizare. 
Principala cauză o constituie contradicţiile maladive ale 
sistemului. Spre deosebire de contradicţiile benefice care 
dau devenirea, cele maladive tind să depărteze tot mai 
mult justiţia de la realitatea şi adevărul ei. Încercăm în 
cele ce urmează să punem în evidență contradicţiile ma- 

ladive ale sistemului de justiţie specifice crizei în care 
acesta se află: 

1. Contradicţia fundamentală a justiţiei este între lege 
şi dreptate. Există o ruptură de esenţă între ordinea valo- 
rică ce ar trebui să constituie scopul şi fiinţa justiţiei, iar 
pe de altă parte ordinea construită a normelor şi a juris- 
prudenței. Dreptul, dreptatea, nu mai reprezintă scopurile 
şi adevărul justiției; substituindu-se acestor valori, legea 
normele şi jurisprudenţa, care vor să-şi găsească legitimi- 
tate în sine, în formele abstracte, realități efemere, intere- 
se şi scopuri precare, ci nu în idealul şi realitatea 
dreptăţii. Desigur, chiar şi în situația unui sistem de justi- 
ţie care este armonios funcţional şi nu are această mala- 
die, nu există întotdeauna o suprapunere formală între 
lege şi dreptate. În cadrul sistemului de justiţie sănătos, 
între dreptate şi lege există o contradicţie unilaterală, în 
sensul că legea ar putea contrazice dreptatea dar aceasta 
nu contrazice legea. Criza sistemului judiciar exprimă 
uneori în forme acute inadecvarea în termeni absoluţi în- 
tre dreptate şi lege. 

Contradicţia amintită a dat frâu liber „voinţei de pute- 
re” a guvernanțţilor de a impune propria ordine şi legitimi- 
tate justiţiei prin a norma şi legifera în încercarea lipsită 
de sens şi iluzorie de a crea o „ordine a normelor” care să 
înlocuiască fiinţa şi adevărul justiției: dreptatea. Realita- 
tea demonstrează că această falsă ordine se dovedeşte de 
multe ori în ea însăşi incoerentă, contradictorie şi mai 
ales inadecvată realităţilor cărora care le este destinată. 
Simpla acumulare de norme, de legi chiar şi codificate, 
nu duce la aşezarea în fiinţa şi în rostul lor a omului, a 
socialului şi a justiţiei dacă normele nu exprimă ca feno- 
men esența: ordinea superioară a valorilor de dreptate, 
echitate, adevăr, proporţionalitate, toleranță. Jurispruden- 
ţa se manifestă la fel în preocuparea exclusivă de a-şi co- 
respunde şieşi sau normelor, de a fi suficientă prin sine 
însăşi şi nu prin a se raporta la ordinea superioară a valo- 
rilor mai sus-amintite. Actul de justiţie realizat de magis- 
trat caută cu obstinație legitimarea exclusiv prin norma 
juridică şi nu prin ordinea valorică ce ar trebui să-i fie 
proprie. 

Această contradicție maladivă este confirmată, dar nu 
conştientizată de tehnica şi formalismul juridic. O hotărâ- 
re judecătorească nu se pronunță în numele dreptăţii, ci 
„în numele legii”, adică în numele unei ordini construite 
de o voinţă politică temporară pentru realizarea unor inte- 
rese de asemenea temporare cufundate în particularitatea 
lor şi de multe ori contrare binelui comun, şi nu aşa cum 
ar fi firesc în numele ordinii date şi nu construite a valori- 
lor exterioare justiţiei, dar care reprezintă adevărul şi sco- 
pul acesteia. 

Doctrina afirmă că judecătorul, pronunţând o hotărâre, 
„spune dreptul”. Ar fi bine să fie așa. În fapt, de cele mai 
multe ori, magistratul prin hotărârea judecătorească pro- 
nunţată „spune legea” — atunci când o face — încercând să 
includă sentinţa sa în ordinea legii, care nu este neapărat 
şi ordinea dreptății Judecătorul, dacă are conştiinţa reali- 

zării unui act de justiţie, respectând statutul său moral şi 
profesional nu contrazice legea, deşi există situaţii când 
ar trebui şi ar putea să o facă în numele unei ordini supe- 
rioare formate din valorile subsumate conceptului de 
dreptate. Pentru un asemenea act, ce nu este numai de 
justiţie, dar şi de dreptate este nevoie de curaj. Magistra- 
tul trebuie să-şi asume riscul de a depăşi ordinea imper- 
fectă construită a legii pentru a legitima actul de justiţie 
pe care îl realizează în realitatea valorică superioară a 
principiilor metafizice ale dreptului. O asemenea ieşire 
din normalitatea formelor inadecvate realului concret este 
riscantă pentru judecător, deoarece ordinea construită a 
legii îşi poate impune forţa sa coercitivă. 

Justiţia contemporană este dominată de ordinea nor- 
mativităţii, a formelor ce nu sunt abstrase din realitate dar 
fac abstracţie de ea. 

Ruptura maladivă dintre lege şi dreptate (legea ca ex- 
presie a voinţei legiuitorului, a puterii temporare fiind 
aceea care doreşte o atare despărţire) ar trebui să se re- 
flecte şi în planul învățământului juridic. Pentru o corectă 
adecvare la criza justiţiei reliefată prin această contradic- 
ţie, dar şi pentru a reflecta ordinea legii, ci nu a dreptului 
ce este predată spre însuşire studenților, facultățile de 
profil nu ar trebui să se mai numească „de drept”, ci „fa- 
cultăți de legi”, aşa cum era odinioară. 

2. Contradicţia dintre justiție şi „lume”, înțelegând 
prin „lume” atât omul în individualitatea sa, cât şi socie- 
tatea în ansamblul său. Se pare că este tot mai prezent în 
actualitatea justiției şi pus la loc de cinste dictonul „Fiat 
justiția et pereat mundus ”. Nu este un simplu dicton este 
o realitate tragică, o maladie a justiţiei, constând în legi- 
timarea neautentică a separaţiei justiţiei de om şi de lume. 
Justiţia nu poate să trăiască, să triumfe, să fie dacă lumea 
moare. Între lume şi justiţie există o contradicţie unilate- 
rală: justiţia poate contrazice lumea, dar lumea nu poate 
contrazice justiția, deoarece lumea este mediul, elementul 
ce justifică manifestările justiţiei. Dreptatea prin Justiţie 
implică omul atât ca realizator al actului de justiţie, cât şi 
ca beneficiar . 

În manifestările sale contemporane , justiţia aflată în 
criză realizează tot mai mult dictonul „Fiat justiția et 
pereat mundus” încercând să devină un sistem închis, 
existând pentru el însuşi, iar în unele cazuri chiar mai 
grav îndreptat împotriva omului singurul beneficiar al ac- 
tului de justiţie, negând astfel propria rațiune de a fi . Cri- 
za justiţiei, prin această maladie, se regăseşte şi în 
retorica lipsită de conţinut a proclamării „omului abs- 
tract” prin drepturi tot atât de abstracte cu intenţia de a da 
o formă teleologică manifestărilor sale. Dar adevăratul 
sens existențial al justiţiei şi finalitatea acesteia totodată 
este omul considerat în demnitatea sa de om. Retorica 
specifică separaţiei dintre justiție şi lume în favoarea 
omului abstract, impersonal are manifestări evidente. În 
faţa instanţei, într-o hotărâre judecătorească, omul devine 
„numitul”, cel mult identificat printr-o calitate procesuală 
la fel de impersonală. 

Ruptura existenţială dintre justiție şi lume, mai mult 
încercarea justiţiei de a-şi nega propriu mediu care îi jus- 
tifică rațiunea de a fi, nu poate confirma ordinea firească, 
dialectică ce ar trebui să caracterizeze o bună aşezare a 
Justiţiei în adevărul ei, ci ar putea avea la capăt de drum 
neantul, justiția ca formă goală, lipsită de plinătatea pe 
care o conferă „justul” existent numai în raport cu demni- 
tatea omului. 

3. Contradicţia dintre justiție, înțeleasă chiar şi în ac- 
cepţie de ordine normativă a legii, iar pe de altă parte ac- 
tul de justiţie şi magistratul care îl realizează. În filosofie 
se vorbeşte de o lume autonomă a valorilor existente în 
sine şi pentru sine, independentă chiar şi faţă de om. Aşa 
cum am precizat, justiția este incontestabil o realitate şi 
un sistem instituțional normativ dar şi valoric. Spre deo- 
sebire de alte sisteme de valori: morale, religioase şi în 
general culturale, esenţa justiţiei constă în realizarea şi 
împlinirea ei în şi prin actul de justiţie al magistratului 
fără de care sistemul de justiție nu se închide. Se poate 
vorbi cel mult de autonomia dreptului înțeles ca ordine 
valorică, dar nu şi de autonomia justiției în afara actului 
prin care se concretizează. Spre deosebire de alte sisteme 
valorice sau de altă natură, justiția este exemplul clar al 
unui universal concret realizat prin actul de justiţie a cărui 
expresie este în primul rând hotărârea judecătorului. 

Prin urmare, actul de justiţie poate să confirme sau să 
infirme ordinea normativă a justiţiei şi în egală măsură 
dreptul ca sistem valoric. Este o situaţie similară cu ra- 
portul dintre experiment şi teoria ştiinţifică, primul pu- 
tând după caz infirma sau confirma teoria. Numai că în 
sfera teoriilor ştiinţifice un experiment poate infirma o 
teorie legitimând o ordine nouă, superioară, care s-o in- 
cludă pe cea veche aşa cum s-a întâmplat cu teoria relati- 
vităţii elaborată de Einstein. Spre deosebire, actul de 
justiţie, dacă este contrar ordinii normative sau ordinii 
valorice a dreptului, nu este decât o eroare judiciară, voi- 
tă, nevoită sau accidentală a magistratului care neagă în- 
săşi Justiția şi implicit dreptul abolind astfel ordinea 
Juridicului şi ordinea de drept având ca finalitate nu o altă 
ordine, ci dezordinea, haosul. Şi câte erori judiciare sunt 
astăzi ştiute sau neştiute. 

Trebuie subliniat şi aspectul că actul de justiţie nu se 
poate disocia de persoana celui care îl înfăptuieşte, de 
magistrat. O hotărâre judecătorească chiar anonimizată nu 
este anonimă: actul de justiţie cuprinde în el însuşi per- 
soana, dar şi personalitatea magistratului. Se poate spune 
nu numai că magistratul este autorul actului de justiție, 
dar şi actul de justiţie „îl face” pe magistrat. Atunci când 
erorile judiciare devin evidente — cauza fiind abandonul 
de către magistrat a statutului moral, social şi profesional 
acesta pactizând cu dezordinea specifică nonvalorilor 
existențiale — există obiceiul de a spune că sunt cazuri 
izolate ce nu caracterizează sistemul de justiţie şi ordinea 
dreptului. Nu este adevărat. Justiţia ca sistem valoric tre- 
buie să fie confirmată în ființa sa, adeverită, prin fiecare 
act de justiţie, prin fiecare hotărâre judecătorească. O sin- 

gură eroare judiciară, un singur magistrat corupt sau imo- 
ral, neagă trimițând în neant, în neființă juridicul şi ordi- 
nea de drept. Realitatea contemporană continuă să ofere 
mult prea multe exemple de astfel de situații, încât te în- 
trebi dacă a mai rămas ceva din fiinţa valorică a justiției. 
Iată o manifestare acută şi nu numai cronică a crizei justi- 
ției. 

Justiţia, aflată în fiinţa şi adevărul ei, impune magis- 
tratului, ca fapt de conştiinţă, obiectul judecății: faptele 
omului ci nu omul, adică fenomenalul specific omenescu- 
lui din om. Conştientizând principiile dreptului şi implicit 
dreptatea ca valoare specifică unei ordini superioare celei 
normative, judecătorul, realizând actul de justiţie, trebuie 
totuşi să se raporteze teleologic la omul concret, chiar da- 
că se va pronunța numai asupra faptelor (acțiuni şi omisi- 
uni) ale acestuia. 

Spre deosebire, în cazul unei justiții maladive, judecă- 
torul îşi închipuie că are puterea de a judeca omul ci nu 
numai faptele lui. 

4. Căderea în exterioritate. Desigur, justiţia realizată 
de om şi pentru om este profană ”la măsurile omului”, dar 
valorile sacre fac parte din fiinţa sa. 

Fiind o componentă a realităţii temporare umane, Jus- 
tiția înţeleasă în dimensiunea sa valorică implică raportul 
dintre transcendent şi transcendental la care s-au referit 
Kant şi Heidegger. Ca realitate a omului şi a societății, 
Justiţia nu ar trebui să fie transcendentă adică „dincolo” 
de om şi de lume şi nici dincolo de propria sa rațiune de a 
fi. Dacă se întâmplă aşa suntem în prezența unei manifes- 
tări maladive specifice crizei justiției, în primul rând prin 
separarea acesteia de „lume” aşa cum am arătat mai sus. 
Justiţia trebuie să fie şi să rămână în ființa sa transcen- 
dentală, respectiv „dincoace” de precarităţile existenţiale 
ale lumii acesteia şi în afara conflictelor şi intereselor po- 
litice de tot felul, fără implicaţii în lupta pentru putere sau 
în jocurile puterii. Transcendentalul justiției este ființa 
acesteia în dimensiunea sa valorică, este dreptul ca drep- 
tate manifestată fenomenal prin actul de justiţie. 

Criza contemporană a justiției înseamnă căderea din 
imuabilitatea transcendentalului valoric şi existențial pro- 
priu în exterioritatea socială şi politică cu consecința di- 
minuării sau chiar pierderii fiinţei, a dreptului ca valoare. 
Exemplele sunt din nefericire mult prea multe: conflicte 
şi contradicții în interiorul sistemului instituțional al justi- 
ției; transformarea justiţiei în instrument pentru actorii 
politici sau de alt gen; implicarea în lupta pentru puterea 
temporară sau în jocurile puterii atât a justiției în ansam- 
blul său, cât şi a magistraţilor; trecerea de la mediatizarea 
actelor de justiţie la justiția mediatică, înfăptuită prin 
mas-media; abandonarea de către magistrați a statutului 
profesional şi moral pentru câştigul iluzoriu conferit de 
implicarea în precaritățile, uneori mizeriile lumii; retorica 
arogantă şi agresivă a formelor fără fond prin utilizarea la 
întâmplare şi mai ales pentru satisfacerea unor interese 
egoiste de multe ori imorale a numelui sacru al justiţiei şi 
al dreptului: „în numele legii”, „în numele dreptului” de- 

vin simple formule pentru a legitima ceea ce este lipsit de 
legitimitate. Căderea în exterioritate este o manifestare 
dureroasă a crizei justiției resimţită poate nu atât de mult 
de sistemul judiciar, cât mai ales de cei care sunt benefi- 
ciarii acesteia: omul, oamenii, societatea. 

Am vorbit de criza justiţiei. Există şi o justiţie a crizei 
constând în iluzia sistemului de a exista prin contradicţii- 
le maladive mai sus expuse într-o lume aflată nu în reali- 
zarea „progresului în conştiinţa libertăţii” cum credea 
Hegel, cât mai ales într-un proces de des-ființare, de 
abandonare a fiinţei culturale valorice şi înlocuirea aces- 
teia prin elementele civilizației, tehnicizarea excesivă, 
într-un cuvânt prin dominaţia formelor de civilizaţie asu- 
pra culturii şi nu invers cum ar fi normal. În plan social şi 
politic procesul de des-ființare a lumii se manifestă prin 
democraţia maselor şi a individualismului democratic cu 
consecinţa ignorării omului ca persoană şi personalitate, 
omul devenind „individ” într-o ordine socială, normativă, 
economică sau politică în care nu-şi confirmă sinele de- 
oarece a devenit un simplu număr preluat de retorica for- 
melor şi idealurilor goale. 

Justiţia crizei nu poate avea ființă, deoarece este în 
afara adevărului şi a scopului ei ca şi societatea crizei de 
altfel la care încercă să se adapteze. Nu poate exista un 
raport adecvat între justiţia aflată în grave contradicții 
maladive şi o societate aflată în criză cu scopul de a legi- 
tima existența unei justiţii a crizei. Justiţia crizei poate fi 
totuşi o realitate, dar lipsită de adevăr, de ființă, pentru că 
nu tot ce există şi este. 


III. Judecătorul şi justiţia 


Prietenul meu vorbea despre singurătatea şi intransi- 
gența judecătorului oarecum cu nedumerire. Şi pe bună 
dreptate. Judecătorul, magistratul în general, nu poate fi 
singur, nu se poate izola, nu poate fi un înstrăinat. Dar el 
poate fi un însingurat. Trăind în comunitate el trebuie să 
fie în comuniune cu toți ceilalți şi în acelaşi timp să preia 
în fiinţa şi mai ales în conştiinţa sa cât mai mult din sen- 
timentele, valorile, aspiraţiile celorlalți, bineînţeles dacă 
toate acestea au semnul fiinţei, sunt benefice şi nu mala- 
dive. Binele comun, dar numai ca valoare creştină, trebu- 
ie să devină binele propriu. Însingurarea, retragerea în 
sine nu implică abandonarea mediului social, ci, dimpo- 
trivă, regăsirea şi evaluarea acestuia prin sinele propriu: 
„este în noi ceva mai adânc decât noi înşine” — spunea 
Fericitul Augustin. Numai prin însingurarea în sinele 
propriu judecătorul poate înțelege omul, îl poate pre- 
lua,poate înţelege câte ceva din sinele lumii. Însingurare 
şi nu singurătate; a fi cu tine în sinele mai adânc, dar şi în 
comuniune cu altul al tău. 

Judecătorul trebuie să se raporteze la omul concret şi 
nu abstract, acesta din urmă înțeles de Goethe ca fiind dat 
prin totalitatea oamenilor. Trebuie să-şi apropie de ființa 
sa vorbele lui Eminescu: „în fiecare om o lume îşi face 
încercarea”, descoperind şi înțelegând această lume în 

fiecare om care vine înaintea scaunului de judecată. În 
însingurarea sa bucuria judecătorului trebuie să fie aceea 
la care se referă Kant: „Două lucruri umplu sufletul cu 
mereu nouă şi crescândă admiraţie şi venerație: cerul în- 
stelat deasupra mea şi legea morală în mine”. 

Desigur judecătorul priveşte în pământ (sau la pă- 
mânt), precum arată mâna lui Aristotel din tabloul lui Ra- 
fael. Numai aşa poate să-şi asume realul, concretul, 
existentul, pentru ca, împreună cu Platon, să se ridice la 
idee. Judecătorul priveşte la pământ fireşte pentru a putea 
simți şi cunoaşte nu numai raționalul din real, dar şi realul 
ca rațiune şi pentru a conştientiza sensurile pietăţii. „Mai 
înalt este omul în genunchi decât în picioare” — sublinia 
părintele Arsenie Boca. 

Intransigenţa nu poate fi proprie fiinţei unui judecător, 
deoarece implică autoritatea impersonală, manifestată în 
numele legii şi al dreptăţii, dar în fapt fără om şi fără 
dreptate. Intransigenţa înseamnă situarea în planul exclu- 
siv a logicii formale cu a sa distincție categorică între 
adevăr şi fals, între „da” şi „nu”. Dar câte nuanțe, câtă 
bogăţie de sensuri oferă viaţa între aceste valori extreme 
în care trebuie identificat şi juridicul. 

Nu intransigenţa, ci pietatea, îndurarea trebuie să ca- 
racterizeze judecătorul, deoarece numai astfel poate să 
vadă şi să înțeleagă câte ceva din omenescul fiecărui om. 
Spunea Noica: „trebuie să ai îndurare pentru cele neîn- 
semnate ca să vezi însemnătatea lor”. Pietatea judecătoru- 
lui este pietatea justiției. Ce bine exprima, la 1919, fiinţa 
şi menirea justiţiei marele jurist Matei Cantacuzino şi cât 
de mult ne depărtăm noi astăzi de adevărul justiţiei pentru 
a ne cufunda în neautenticul „celeilalte justiţii”, a crizei: 
„Într-o bisericuţă din Roma am văzut tabloul unei femei 
care ţinea în mâinile ei pământul negru. Îl îmbrățişa cu 
căldură; expresia ei arăta că este o mamă, care cu ochii 
întorşi spre cer, parcă cerea să smulgă din seninul lui, lu- 
mină. Mă aşteptam să fie scris dedesubt: Caritatea, sau 
Dreptatea, sau Filantropia. Nu. Era Justiția! Justiţia nele- 
gată la ochi şi înțelegătoare a tuturor durerilor, iar nu cea- 
laltă justiţie, oarbă, cu spada într-o mână şi în cealaltă 
ținând un cântar atât de mic, încât nu poate cuprinde ni- 
mic din mizeriile noastre”. 

Colegiul Național „I.C. Brătianu” — capodoperă 
de arhitectură şi monument istoric 


Un eveniment important în istoria învățământului ar- 
geşean, din ultima decadă a secolului al XIX-lea, a fost 
transformarea Gimnaziului din Piteşti, înființat în anul 
1866, în liceu. 

Demersurile pentru înființarea primei clase de liceu au 
început în anul 1886 şi au continuat, tot mai insistent, pâ- 
nă în ianuarie 1894, când profesorii gimnaziului, într-un 
raport înaintat Ministerului se angajează, în mod catego- 
ric, să predea gratuit obiectele de studiu pentru clasa a 
V-a „cât timp Onor Minister va crede de cuviinţă a ne lă- 
sa această sarcină”). 

Ministerul, prin ordinul nr. 4878 din 14 iulie 1894, a 
dispus „înfiinţarea de la 1 septembrie 1894, ca încercare, 
a clasei a V-a la acel gimnaziu. Astfel, începe transforma- 
rea Gimnaziului din Piteşti în liceu, proces ce continuă şi 
în anii următori, când se înfiinţează succesiv clasele a VI- 
a şi a VII-a”. Totuşi, Gimnaziul din Piteşti va fi numit 
liceu abia la 1 septembrie 1896, conform Ordinului Mi- 
nisterului Cultelor şi Instrucțiunii Publice nr. 5640 din 23 
august acelaşi an: „De la 1 septembrie 1896, urmând a se 
înfiinţa şi clasa a VII-a (...) şcoala va purta numele de 
liceu”. La început s-a numit Liceul Clasic din Piteşti. 

În februarie 1898, Ministerul Cultelor şi Instrucțiunii 
Publice, cu ordinul nr. 4878, face cunoscut că „prin de- 
cretul regal nr. 279 din 26 ianuarie 1898” s-a aprobat ca 
liceul să poarte pe viitor numele de Liceul „Ion C. Brătia- 
nu”? 

Transformarea gimnaziului în liceu impunea cu mai 
multă necesitate construirea unui local propriu. La 1 oc- 
tombrie 1897 se punea piatra fundamentală a actualului 
local, situat pe strada Egalităţii, azi strada „Armand Căli- 
nescu” nr. 14. Ministru al Cultelor şi Instrucțiunii Publice 
era atunci Spiru Haret, iar director al liceului — Nicolae 
Gh. Dumitrescu, profesor de geografie cu studii la Paris. 

Construcţia, realizată din fondurile Ministerului, după 
planurile arhitectului Alexandru Băicoianu, a fost termi- 
nată în toamna anului 1899, când liceul se mută în ea. 

Din procesul-verbal de predare-primire a noului local 
şi a mobilierului liceului, semnat la 26 octombrie 1899 de 
către conducătorul lucrării, Catzianu, şi directorul liceu- 
lui, Nicolae Gh. Dumitrescu, rezultă că liceul se compu- 
nca din cinci corpuri: şcoala, sala de gimnastică, locuinţa 
directorului, locuința personalului de serviciu, dependin- 
țele. Corpul şcolii cu parter şi etaj avea 12 săli de clasă, 
bibliotecă, amfiteatru, cancelarie etc. În fiecare sală se 
afla o catedră, un fotoliu şi o tablă fixă pe scripete, iar în 
opt săli de clasă — bănci pentru elevi a câte două locuri, în 
total 200; în sala de desen erau 22 de bănci a trei locuri 
fiecare, 70 de taburete, o catedră, un fotoliu şi o tablă fixă 

pe scripete”. 

Şcoala avea instalaţii de apă, spaţii pentru desfăşura- 
rea tuturor activităţilor de învățământ. Frumuseţea clădi- 
rii, a cărei faţadă este decorată cu un frumos mozaic din 
plăcuţe de aur, cu stema regală strălucind pe fronton, a 
atras atenţia multor personalități, între care şi marele isto- 
ric Nicolae Iorga. În aceeaşi etapă (1897-1899), peisajului 
urbanistic al oraşului Piteşti i s-a adăugat frumoasa clădi- 
re a Prefecturii Argeş, azi clădirea Muzeului Judeţean, 
situată pe aceeaşi stradă „Armand Călinescu”. 

La conducerea Liceului „Ion C. Brătianu” s-au succe- 
dat ca directori în perioada începuturilor profesori valo- 
roşi precum Mihai Căprescu (1894-1897), Nicolae Gh. 
Dumitrescu (1897-1900; 1901-1905), Gh. Constantinescu 
(1900-1901). 

La numai câţiva ani de la darea în folosinţă, clădirea 
liceului necesita mai multe reparaţii şi îmbunătăţiri. Ele 
au fost sintetizate în două tablouri din anul 1907 şi se re- 
feră la refacerea tencuielilor, a unor sobe, a pardoselilor şi 
lambriurilor, a grupurilor sanitare, a acoperişului de la 
amfiteatru, realizarea unui postament de pictură pentru 
statuia lui I.C. Brătianu, consolidarea malului din spatele 
liceului, reabilitarea sălii de gimnastică etc.” 

Pentru reparații la liceu, Ministerul face cunoscut, 
prin adresa din 28 mai 1908, că alocă suma de 1.761 
lei”. 

Odată cu decretarea mobilizării, în 1916, în localul li- 
ceului a fost instalat spitalul „Crucii Roşii”, iar după in- 
vazia armatelor germane a rămas în întregime la 
dispoziţia acestora. Cursurile s-au ţinut în alte locaţii în 
timpul războiului şi abia în anul şcolar 1919-1920 s-a re- 
intrat în localul propriu, care a necesitat multe reparații şi 
o nouă dotare a laboratoarelor, în urma stricăciunilor şi 
jafurilor săvârşite de cotropitorii germani”). 

Comitetul şcolar, înființat în 1919, a preluat unele 
probleme financiare ale şcolii, între care întreţinerea din 
contribuţia părinţilor a claselor extrabugetare şi începerea 
construcţiei internatului şcolar în anul 1924-1925, finali- 
zată în anul 1936. În noua clădire se afla şi o sală de fes- 
tivități, modernă şi spațioasă. 

Conform procesului-verbal din 3 decembrie 1930 în- 
cheiat de Ic. M.D. Preoţescu, preşedintele Comitetului 
şcolar al liceului, Fr. Cheresteni, directorul liceului şi I. 
Bratu, delegat al Serviciului tehnic al județului Argeş, 
Liceul „I.C. Brătianu” dispunea de o suprafață totală de 
teren de 14.420 mp, pe care sunt construite următoarele 
imobile: 

1. Liceul „I.C. Brătianu” cu o suprafață de 1.418 mp 

2. Noua clădire în construcție cu destinație de internat 

— 1.130 mp 

3. Locuinţa directorului — 266 mp 

4. Sala de gimnastică — 189 mp 

5. Casele cumpărate de la N. Predescu — 206 mp 

6. Locuinţa fostă a portarului — 108 mp 

În lipsa actelor necesare pentru evaluarea după valoa- 
rea constructivă, comisia a cerut avizul inginerului lon 
Georgescu, antreprenorul noii construcţii a liceului. Aces- 
ta a evaluat construcţia liceului împreună cu terenul pe 
care este construit la suma de 15.611.800 de lei. Valoarea 
totală a imobilelor din „Brătianu” era evaluată la suma de 
24.227.645 de lei”. 


Colegiul Naţional „I.C. Brătianu” 


Dintr-un document anterior aflăm că „liceul este pro- 
prietatea Ministerului Instrucțiunii Publice, iar actual- 
mente se lucrează la construcţia internatului”!0. 

În 1940 s-au efectuat noi lucrări de reabilitare: s-au 
pardosit cu parchet de fag patru clase" şi s-au pus lam- 
briuri de brad, executate de antrepriza V.G. Felitză din 
Piteşti!?, căruia i se încredinţează în anul următor şi con- 
fecționarea a 40 de bănci”). 

În ziua de 6 mai 1944, oraşul a fost supus unui violent 
bombardament al aviaţiei americane, provocând mari pa- 
gube instituţiilor şi clădirilor particulare. Clădirea liceului 
a fost lovită din plin. „Este total distrus internatul, iar li- 
ceul grav avariat”. 

În anul 1945 au început lucrările pentru refacerea in- 
ternatului şcolar, pe vechiul amplasament. Acestea au fost 
finalizate în 1949, dar după un proiect modificat. 

Dintr-o corespondenţă din anul 1959 rezultă că s-au 
efectuat unele lucrări de reabilitare precum: asfaltarea 
unei părți din curtea şcolii şi trotuarelor din faţa liceului, 
refacerea instalaţiei electrice a sălii de gimnastică, reor- 
ganizarea bibliotecii (peste 17.000 de volume), procura- 
rea a 110 bănci, confecționarea şi amplasarea în fața 
clădirii a bustului lui Nicolae Bălcescu etc. Se propunea 
înlocuirea scărilor interioare, a duşumelelor din clase 
(vechi de 60 de ani), vopsirea în ulei a sălii de bibliotecă 
şi a coridoarelor, refacerea acoperişului laboratorului, ars 
în urma unui incendiu, repararea zidurilor din aripa inte- 
rioară, distruse de bombardament!”. 

Într-o adresă, din 25 mai 1959, adresată Secţiei de În- 
vățământ şi Cultură a Oraşului Piteşti, directorul liceului, 
Nicolae Vlad, preciza că „Localului şcolii noastre, care 
datează din 1897, nu i s-a făcut nici o reparaţie capitală în 
interior. Socotim că este imperios necesar ca pentru anul 
1960 să fie prevăzută în buget suma de aproximativ 
500.000 lei în scopul reparării interioare”? 

În anul 1961, localul liceului a intrat în reparaţii capi- 
tale care au durat până în 1963, valoarea lor ridicându-se 
la un milion de lei!”. 

Capodoperă de arhitectură şi monument istoric ce 
străluceşte şi împodobeşte cu aurul de pe frontul său ora- 
şul Piteşti, Colegiul Naţional „Ion C. Brătianu”, instituția 
publică din care şi-au luat zborul atâtea lumini ce i-au dus 
faima pe toate meridianele, aşteaptă marii arhitecţi care 
să-i redea măreţia şi eleganța după o jumătate de secol de 
aşteptare. 


Note: 

D Direcţia Judeţeană a Arhivelor Naţionale (în conti- 
nuare D.J.A.N.), fond Liceul Nicolae Bălcescu, dosar 
1/894, f. 20. 

> Ibidem. 

> D.J.A.N., dosar 34/1986. 

” Vlad Nicolae, Popescu Tudor, Fulgeanu Constantin, 
Monografia Liceului Nicolae Bălcescu din Piteşti 1866 — 
1966 — 1991, S.C. Tiparg Piteşti, 1992,p. 26. 

>D.I.AN., fond cit., dosar 41/1899, f. 261. 

% Ibidem, dosar 1/1907, f. 112. 

D Ibidem, dosar 1/1908, f. 173. 

% Vlad Nicolae, op. cit., p. 36. 

> D.J.A.N., dosar 5/1930-1931, f. 2. 

'9 Ibidem, dosar 2/1928, f. 27. 

'D Ibidem, dosar 1/1940, f. 328. 

'9 Ibidem, f. 330. 

15 Ibidem, f. 339. 

'% Ibidem, dosar 1/1958-1959, ff. 6,7. 

'5 Ibidem, f. 8. 

1% Nicolae Vlad, op. cit., p. 58. 

Preocupări ale Primăriei Piteşti pentru modernizarea 
învăţământului după 1864 


Potrivit Legii instrucţiunii publice din 1864, Ministe- 
rului Cultelor şi Instrucțiunii Publice îi revenea sarcina de 
a plăti salariile învăţătorilor, de a stabili programele de 
curs, de a-i angaja pe învăţători după anumite standarde 
de pregătire. Restul obligaţiile ce decurg din organizarea 
unei şcoli trebuia asumat de comunitatea locală (găsirea 
unui local de şcoală şi suportarea costului închirierii sau 
al întreținerii, plata lemnelor pentru încălzire, asigurarea 
salariului servitorilor şcolii şi găsirea unei locuinţe pentru 
directorul şcolii etc.). 

Lipsa unor localuri de şcoli suficient de încăpătoare, 
igienice era o problemă a Primăriei Piteşti în ultimul de- 
ceniu al secolului al XIX-lea. Astfel, revizorul şcolar al 
judeţului Argeş informa în 1891 Ministerul Cultelor şi 
Instrucțiunii Publice că Școala de fete nr. 1 nu are local 
încăpător. Ministerul, pentru a soluţiona această proble- 
mă, a propus două măsuri: înființarea, de la 1 octombrie 
1891, a unei şcoli noi de fete, pe lângă cele două şcoli 
care funcționau deja, cu clasele întâi şi a doua, îndrumate 
de aceeaşi institutoare, Victoria Vlădescu, în casele „ex- 
propriatului M. Chiriţescu”!; a doua măsură a fost reco- 
mandarea făcută Primăriei Piteşti de a închiria pentru 
şcoală „localuri încăpătoare, cu camere de clasă spaţi- 
oase şi igienice”. 

Localul găsit de primărie pentru nou înființata Școală 
de fete nr. 3 nu era corespunzător. Directoarea acestei 
şcoli, institutoarea Victoria Vlădescu-Furduescu, reclama 
localul neîncăpător pentru şcoala pe care o conducea. 

Interesantă pentru reflectarea aspectului unei şcoli 
primare urbane din România de la sfârşitul secolului al 
XIX-lea, dar şi pentru relaţiile care existau uneori între 
două instituţii, şcoala şi primăria, este schimbul de scri- 
sori dintre institutoarea Școlii de fete nr. 3 şi primarul de 
atunci al Comunei urbane Piteşti. Astfel, V. Furduescu 
(institutoarea) reclama ministrului următoarele nereguli: 
localul închiriat de primărie pentru şcoală era impropriu, 
iar preţul de închiriere era dublu față de o chirie obişnui- 
tă; starea igienică era precară. La parter, şcoala avea trei 
comersanți (chiriaşi şi ei), din care unul era un cârciumar 
evreu, iar „gazele infecțioase de jos — probabil fumul de 
țigară, n.n. — abundă, predispunând la o serie de infecți- 
uni". Alte aspecte reclamate de V. Furduescu erau ace- 





! DGAS, filiala Argeş, fond Primăria Piteşti, ds. 2/1891, £. 45, 
49. 

” Ibidem, f. 45. 

* DGAS, filiala Argeş, fond Primăria Piteşti, ds. 29/1894-1895, 
f.47. 

lea că: „latrinele chiriaşilor, inclusiv ale cârciumei co- 
munică cu cele ale şcolii”, iar în curtea şcolii, şi aşa des- 
tul de strâmtă, „s-a închiriat şi o magazie de băuturi 
spirtoase, o cameră pentru vândut cereale şi un grajd 
pentru fân”. 

Institutoarea propunea mutarea şcolii într-o altă „ex- 
tremitate a oraşului ”, pentru că se găsea la 20 de metri de 
localul Școlii nr. 1 de fete şi foarte mulţi părinţi preferau 
să-şi trimită copilele la acea şcoală şi nu la cea condusă 
de dna Furduescu. 

Prin răspunsul său către ministrul cultelor şi instrucţi- 
unii publice, primarul Piteştiului încerca să se disculpe, 
arătând că: „,institutoarea exagerează, pentru că localul a 
mai fost ocupat de o şcoală de fete cu patru clase şi ni- 
meni nu s-a plâns de lipsa spațiului (Şcoala nr. 3 de fete 
avea numai trei clase, n.n.). De asemenea, localul mai 
fusese concesionat şi inginerilor inspectori ai drumului 
de fier şi chiar Prefectura judeţului a funcţionat o vreme 
în acel local”. 

Înainte de a primi acel local în discuţie, Școala de fete 
nr. 3 funcţiona în „nişte miserabile cocioabe, atât de in- 
fecte şi de igrasioase”, astfel încât primarul nu înţelege 
de ce institutoarea nu apreciază noul local”. Ca o soluție 
pentru rezolvarea diferendului, primarul cere Ministerului 
Cultelor şi Instrucțiunii Publice „să ne scutească de la 
începutul anului şcolar viitor de cheltuielile întreţinerii 
Școlii de fete nr. 3, înființate de prisos"*. Aşadar, pentru 
primar, o şcoală în plus era un motiv de stres, pentru el 
numărul elevilor dintr-o clasă neavând nicio importanță 
pentru calitatea educației şi chiar pentru sănătatea micuţe- 
lor eleve. 

Primăriei Piteşti i-au fost trimise de către Ministerul 
Cultelor şi Instrucțiunii Publice în 1892 mai multe planuri 
de şcoală, care ofereau condiţii optime de studiu pentru 
micuţii elevi. Proiectele primăriei erau însă altele, pentru 
că nu au fost alocaţi bani pentru o asemenea investiţie.” 

Ministrul cultelor şi instrucţiunii publice, Take Iones- 
cu, pentru a soluţiona cazul, ceruse date concrete despre 
numărul elevilor din fiecare clasă pentru şcolile primare 
din Piteşti, fie de băieţi, fie de fete. În urma situaţiei tri- 
mise de directorii de şcoală respectivi, statistica reieşită a 
fost următoarea:: 





+ Ibidem. 

5 Ibidem, f. 48. 

€ Ibidem, f. 56. 

7 Ibidem, ds. 6/1892 — 1893, £.7. 
5 Ibidem, ds. 29/1894-1895, f. 55. 

Pentru şcolile primare de băieți: 





Numele şcolii Clasa I/elevi Clasa a II-a/elevi 


Clasa a III-a/elevi 


Clasa IV-a/elevi 


Total elevi 
































şcoală 
Şcoala nr. | 16 52 67 64 259 
Şcoala nr. 2 79 5l 62 55 247 
Şcoala nr. 3 54 30 31 20 135 
Total elevi 209 133 160 139 641 





Pentru şcolile primare de fete: 



































Numele şcolii Clasa I/elevi Clasa a II-a/elevi Clasa a III-a/elevi Clasa IV-a/elevi pt da 
Şcoala nr. | 43 33 29 15 120 
Şcoala nr. 2 46 37 20 10 113 
Şcoala nr. 3 32 26 18 - 76 
Total elevi 121 96 67 25 308 





Pe baza acestei statistici se impun câteva observaţii. 
În primul rând, este justificată şi existența celei de a treia 
şcoli primare de fete, chiar dacă numărul elevelor care 
frecventează această şcoală este mai mic faţă de al celor- 
lalte două şcoli. În al doilea rând, se observă că numărul 
şcolăriţelor, în comparaţie cu cel al băieților, este mult 
mai redus, probabil tot o consecință a prejudecăţilor epo- 
cii respective. În al treilea rând, se observă, atât în cazul 
băieților, cât şi în cel al fetelor, că puţini elevi finalizau 
studiile primare, numărul elevilor din clasa a a IV-a, în 
special, fiind considerabil mai redus decât al celor din 
primele clase (cu excepţia Școlii de băieți nr. 1). În con- 
cluzie, remarca primarului Piteştiului că înființarea Școlii 
de fete nr. 3 este de prisos nu se justifică. 

Condiţiile improprii sănătăţii elevilor din şcolile piteş- 
tene sunt remarcate şi de doctorul oraşului pentru Școala 
de băieți nr. 3. Doctorul se adresează primarului în 1895 
cerându-i, „în interesul sănătăţii copiilor care frecven- 
tează acea şcoală, să se găsească alt local, acesta fiind 
foarte mic pentru numărul copiilor care sunt înscrişi”. 
Medicul arată, în continuarea adresei către primar, că ne- 
cesarul de aer pentru un om este de cca 6 m: pe oră. Şco- 
larii nu dispuneau decât de 1 m? de aer, datorită sălilor de 
clasă prea mici. 

În 1882, în Piteşti, Primăria se confruntă cu următoa- 
rele probleme în ceea ce priveşte întreținerea şcolilor : 
Școlii private Apostol Pellinescu i se acorda o subvenție 
de 20 de lei an”; în luna februarie 1882, Şcoala primară 
de fete nr. 2 aproape a terminat lemnele pentru încălzire, 
deoarece iarna lui 1881/1882 a fost o iarnă foarte grea, 
„frigul a început din septembrie". Spaţiul oferit de Pri- 
mărie şcolilor provenea din localuri închiriate şi, de cele 
mai multe ori era neîncăpător. Astfel, la Școala de fete 
nr.I, sala de lucru era „prea mică şi întunecoasă ”, eleve- 





! Ibidem, f. 86. 
? Ibidem, ds. 13/1882, £. 1. 
3 Ibidem, f. 6. 

le acuzând dureri de cap.* Se încerca o standardizare a 
mobilierului şcolar, Ministerul Cultelor şi Instrucțiunii 
Publice trimițând primăriilor un model de bancă al cărei 
preţ era de 35 de lei. 

În fiecare an, primarul orașului, în calitate de preşe- 
dinte al Comitetului şcolar, trebuia să selecteze, dintre 
numeroasele oferte de manuale ale autorilor sau ale editu- 
rilor, pe cele care erau oferite premii elevilor la sfârşitul 
anului şcolar. Astfel, însuşi istoricul A.D. Xenopol îi tri- 
mitea primarului Piteştiului, ca de altfel cred că tuturor 
primarilor de comune urbane, la 27 aprilie 1882, din Iaşi, 
propunerea de a cumpăra „un număr de exemplare din 
cartea „Războaiele dintre ruşi şi turci şi înriurirea lor 
asupra ţărilor române”, pentru că „această carte este 
folositoare tinerimei, tratând cu toate amănuntele istoria 
politicii statelor europene ce au venit în atingere cu ro- 
mânii de la 1711 până în 1878”. Cartea era scrisă în două 
volume şi costa 7 franci. Primarul de atunci al Piteştiului 
nu a achiziționat mai multe cărți, iar exemplarul primit l-a 
dăruit bibliotecii Gimnaziului din Piteşti, respectiv direc- 
torului Trifonescus. 

O serie de dispoziţii ale ministerului cultelor şi in- 
strucțiunii publice, referitoare la învățământ pentru anul 
1882, se refereau la faptul ca localurile de şcoală să fie 
destinate doar pentru şcoală şi nu pentru întruniri publi- 
cef, 

În 1882, toate şcolile din Piteşti, la solicitarea 
M.C.I.P., realizează o statistică a elevilor, subliniind naţi- 
onalitatea şi religia acestora. Tabloul naţional şi confesi- 
onal era următorul: 

1. La Școala de meserii, director C. V. Theodorescu, 
erau 15 elevi, toți de naționalitate română şi de religie or- 
todoxă. 





* Ibidem, £. 10. 

Ibidem, f. 20. 

* DGAS, filiala Argeş, fond Primăria Piteşti, fond Primăria Pi- 
teşti, ds. 13/1882, f. 111. 

2. La Gimnaziul din Piteşti, în 18 septembrie 1882, 5 israeliți, 2 armeni, 1 polon, 2 austrieci, 1 italian. Din 
erau 147 de elevi, repartizaţi astfel. 72 în clasa I;, 42 în punct de vedere al religiei, elevii erau: 136 creştini orto- 
clasa a II-a; 25 în clasa a III-a; 8 elevi în clasa a IV-a. docşi, 4 catolici, 5 israeliți, 2 gregorieni. 

După naționalitate, situația era următoarea: 136 români, 


3. Şcoala de băieți nr. 1, director Sevastian Hernea!, avea următoarea situaţie: 258 de elevi, repartizaţi astfel: 























AER : : : a : Total 
Clasa români germani armeni israeliți unguri Ş 
elevi 

I 64 2 l 1 - 68 

II 61 3 l - 1 66 

III 70 l - l - 72 

IV 50 1 - - l 92: 
Total elevi 245 7 2 2 2 258 


























4. Pensionul de fete M. Monti din Piteşti era situat pe strada Egalitatea nr. 368, directoare fiind Mari Monti şi avea, 
în 1882, 33 de elevi, aparţinând naționalităților: română — 30 de elevi şi austro-ungară — 3.elevi. Interesantă este situația 
confesională a elevilor: 





Religie / elevi ortodocşi Catolici protestanți israeliți 
33 19 | 6 7 


























5. Pensionatul lui Josephine Ott avea 48 de eleve, 41 erau românce, de religie ortodoxă, o elevă era armeancă, orto- 
doxă, o elevă era de naționalitate germană, de religie protestantă, 5 eleve erau israelite, aparținând religiei mozaice. 


6. Școala de fete nr. 1 avea următoarea situaţie (directoare — Eufrosina Tănăsescu): 




















Clasa/naţionalitatea Română/ Ungară/ Italiană/ Israelită/ Germană/ Total 
şi confesiunea ortodoxă reformată catolică Mozaică catolică eleve 
I 59 1 2 12 - 74 
a Il-a 23 - - 7 2 32 
a III-a 19 - 1 4 - 24 
a IV-a 4 - - - - 4 
Total eleve 105 1 3 23 2 134 





























7. Pentru Școala primară de fete nr. 2, directoare T. Gheorghiu, situaţia elevelor este prezentată pe confesiuni şi pe 
naționalități, astfel: 








Naţionalitatea A tul 3 , la a i iau, o Total 
i română germană israelită greacă sârbă ungară ps 
Nr. eleve 154 10 15 1 1 5 186 
































Situaţia confesională era raportată astfel primarului de către directoarea şcolii, fără să se mai detalieze şi apartenenţa 
națională a elevelor: 











Confesiunea ortodoxă mozaică catolică protestantă fa 
Nr. eleve 156 15 INI 4 186 


























! Sevastian Hernea (1837-1895) este transilvănean de origine, institutor şi director al Şcolii primare de băieţi nr. | mai bine de 20 de 
ani. S-a remarcat printre dascălii destoinici care au educat primele generaţii de tineri pe baza Legii din 1864. S-a stins din viaţă la 
numai 58 de ani, fiind înmormântat în cimitirul oraşului Piteşti, apud Dinu, M. Ion, Figuri de dascăli..., p. 20-21. 

8. Şcoala primară de băieţi nr. 2 avea 186 de elevi în 
1882, repartizați astfel: în clasa I — 40 de elevi, dintre care 
„4 armeni, 8 ovrei, iar restul români”; în clasa a II-a erau 
55 de elevi; în clasa a III-a — 53 de elevi, iar în clasa a 
IV-a erau 38 de elevi. Toţi elevii, cu excepţia celor din 
clasa I, erau de naţionalitate română şi aparţineau cultului 
ortodox. 

9. Școala privată Apostol Pellinescu „din culoarea de 
roşu”, strada Dna Bălaşa nr. 274, avea 32 de elevi care 
aparţineau cultului ortodox, fiind de naţionalitate română, 
cu o singură excepţie, un elev fiind armean. Şcoala avea 
doar clasele I şi a II-a, în prima clasă fiind înscrişi 26 de 
elevi, iar în clasa a II-a, doar 6 elevi. 

10. Școala israelită română din Piteşti avea, la 28 
septembrie 1882, 65 de elevi, „de naţiune ebraică şi de 
religie mozaică'”. Elevii erau repartizați astfel. În clasa 1 
erau 24 de elevi, în clasa a II-a — 18 elevi; în clasa a IV-a 
erau 14 elevi, iar în clasa a IV-a se aflau doar 9 elevi. Di- 
rectorul şcolii se numea Lazăr Cassavan. 

11. „Școala catolică din urbea Piteşti” avea doar 14 
elevi, tot la 28 septembrie 1882, dintre care 4 elevi erau 
de naţionalitate română, de religie ortodoxă, iar 10 elevi 
erau de naționalitate germană şi de religie catolică. Şcoala 
era condusă de preotul Antonin Ciardella. 








Colegiul Naţional „I.C. Brătianu” 


12. Școala privată din curtea Bisericii Mavrodolu tre- 
cea, de la 1 noiembrie 1882, „pe cheltuiala statului”, pre- 
otul I. Petculescu, care era şi învăţător, urmând să 
primească salariul de 100 de lei/lună de la ministerul de 
resort şi nu din bugetul primăriei, aşa cum îl primise până 
atunci. În anul şcolar 1882/1883 avea 83 de elevi. Astfel, 
în clasa I erau 55 de elevi, din care 52 erau români şi de 
religie ortodoxă, unul de religie gregoriană şi de națiune 
armeană, iar 2 elevi erau de confesiune reformată, fiind 
maghiari. În clasa a II-a erau doar 28 de elevi, toţi români 
şi ortodocşi.” 





! DGAS, filiala Argeş, fond Primăria Piteşti, fond Primăria Pi- 
teşti, ds. 13/1882, f. 137. 

* Ibidem, f. 144. 

* Ibidem, f. 150 

13. În 1882 funcţiona în Piteşti şi o Școală reformată, 
condusă de pastorul Schuster, care era un mozaic etnic şi 
confesional, deşi număra doar 18 elevi: 8 elevi erau ger- 
mani, 6 români, un francez, 2 israeliți, un ungur. Religiile 
elevilor erau: luterană (8 elevi), ortodoxă (6 elevi); catoli- 
că (1 elev), reformată (un elev); mozaică (2 elevi). 

În oraş funcționau nu numai şcoli primare, dar şi un 
gimnaziu, adică o şcoală secundară. În 1886 s-a decis, de 
către Ministerul Cultelor şi Instrucțiunii Publice, constru- 
irea unei clădiri pentru această şcoală, în condiţiile în care 
primăria oraşului trebuia să asigure locul pentru amplasa- 
rea acelei clădiri”. Pentru acest proiect, Primăria Piteşti va 
ceda locul din Strada Egalităţii, rămas liber după constru- 
irea cazărmii pompierilor. Planul construcţiei era realizat 
de arhitectul oraşului, Zacharias”. Una din condiţiile ne- 
cesare realizării proiectului era existența unui loc cu o 
lățime de 60 de metri, pentru amenajarea unei grădini a 
gimnaziului. Se pare că locul cedat de Primăria Piteşti a 
îndeplinit aceste cerințe, pentru că Ministerul Cultelor şi 
Instrucțiunii Publice acceptă această donaţie şi se angaja 
să construiască clădirea de gimnaziu în trei ani“. Pentru 
urgentarea lucrărilor de construcție, primarul oraşului fă- 
cea apel şi la deputatul Dimancea, piteştean, avocat de 
profesie, „ca să stăruie pentru construirea gimnaziului” pe 
lângă forurile competente. 

Până la finalizarea localului nou al gimnaziului, cur- 
surile se desfăşurau normal, directorul Toma Trifonescu 
preocupându-se pentru dotarea şcolii cu material didactic, 
cerând Primăriei suma de 1.000 de lei pentru a cumpăra 
aparate de fizică?. 

Foarte interesant, din punctul de vedere al stării învă- 
țământului piteştean din1888, este „Raportul inspecțiilor 
şcolilor primare urbane” către primarul Piteştiului, ra- 
port ce trebuia trimis ministrului cultelor şi instrucţiunii 
publice de către primar, care era preşedintele acelei comi- 
sii”. Comisia de evaluare a învățământului primar piteş- 
tean pentru anul şcolar 1887/1888 era compusă din Th. 
Socolescu, N. Nanoescu, I.P. Comăneanu, Alexandru Pr. 
Neculescu. Aceasta a constatat „vechea rutină” din şcoli- 
le piteştene, adică „apelul la memorie, care conduce la 
reproducerea mecanică a unor reguli din partea elevi- 
lor”. De asemenea, membrii comisiei făceau aprecieri 
critice şi asupra metodelor utilizate de majoritatea dască- 
lilor piteşteni, anume aceea de „a le prezenta elevilor de 
la începutul lecţiei concluzia ”, ceea ce conduce la „pro- 
cedeul nefolositor de a învăţa pe dinafară ” la toate mate- 
riile, în loc să se folosească metoda intuitivă”. În același 
context, erau elaborate observaţii şi asupra programelor, 
considerate, de autorii raportului respectiv, „tot atât de 





1 Ibidem, ds. 5./ 1886-1887, f.3 
5 Ibidem,f. 7,8 

* Ibidem, f. 18 

7 Ibidem, f. 22 

5 Ibidem, ds.11/1888,f.1 

” Ibidem, f. 30-31 

10 [bidem. 

defectuoase şi iraționale pentru că nu purced de la con- 
cret la abstract, de la indefinit, la definit, de la imaginar 
la rațional”. Comisia considera „neutil” studiul Vechiu- 
lui Testament în clasele primare, pentru că acest studiu, 
după autorii Raportului, „face mai mult rău decât bine, 
pentru că are ca studiu poporul ebraic, pe care-l scoate 
din rândul popoarelor prin regulile de viaţă şi îl arată ca 
ieşit din mulțime printr-o serie de himere şi fapte supra- 
naturale”. Concluzia comisiei de evaluare era defavo- 
rabilă metodelor şi programelor utilizate în şcolile 
primare: „În rezumat, d-le primar, programele sunt viţi- 
oase, metodele sunt învechite şi reclamă deosebita atenţie 
a celor în drept ”?. 

În schimb, aprecierile comisiei la adresa corpului pro- 
fesoral erau elogioase: „Cu toate acestea, corpul profeso- 
ral în genere, față cu greutăţile de neînvins şi starea 
noastră culturală, şi-a făcut datoria”, pentru că „toate 
temele prevăzute în programe au fost parcurse, s-au con- 
statat progrese”"*. Erau menţionate numele câtorva insti- 
tutori şi institutoare care s-au distins în contextul 
evaluărilor întreprinse de comisie. Aceştia erau: Sisilica 
Tănăsescu, de la Școala de fete nr. 2, Dra Georgescu, So- 
fia Furduescu, dna Andrian. Dintre institutori, au fost re- 
marcați pentru rezultatele elevilor, următorii: Sevastian 
Hornea, Lăzărescu şi Pr. Boerescu, de la Școala de băieți 
nr. 1; dl Busuioc, de la Școala nr. 2. La această şcoală 
exista şi un muzeu, remarcat de către comisia de evaluare. 

În acelaşi Raport asupra stării învăţământului primar 
din Piteşti, la finele anului şcolar 1887-1888, se constata 
lipsa „obiectelor trebuincioase pentru a se face uz de în- 
vățământul intuitiv”, mai ales la şcolile de fete, deci a 
materialelor didactice moderne. Se remarcă, de asemenea, 
şcolile neigienice. În continuare, semnatarii Raportului 
arătau: „ne-au atras atenţia, aproape pretutindeni, nedez- 
voltarea copiilor, din cauza lipsei exerciţiului de gimnas- 
tică, exercițiu care, deşi prevăzut în program, totuşi, e 
neglijat din cauza lipsei unei persoane specializate”!5. 

Fiecare local de şcoală primară din oraş era trecut în 
revistă de semnatarii Raportului. Astfel, pentru Școala nr. 
1 de fete (directoare — Al. Georgescu) se constată că loca- 
lul este insuficient şi „nepropriu ” pentru patru clase; în 
clasa întâi erau 75 de eleve care „intrau şi ieșeau prin 
sala de clasă unde învățau elevele din clasa a III-a, pusă 
într-un antreu, tot atât de impropriu "6. 

Localul Şcolii nr. 2 de fete era „propriu şi suficient”, 
dar era nevoie de a „se separa clasele de odăile de servi- 
ciu şi bucătăria d-nei directoare, Sisilica”". 

La localul Școlii nr.1 de băieţi, director — Hernea, tre- 
buiau reparaţii pentru ca sălile de clasă să poată „fi 

















1! Ibidem. 
2 Ibidem. 
15 Ibidem. 
4 Ibidem. 
15 Ibidem. 
16 Ibidem. 
! Ibidem. 

hygienice şi salubre”, pe când localul Școlii de băieți nr. 
2 era „excelent”. ,„,Nepropriu curățeniei ” era catalogat şi 
localul Școlii de băieţi nr. 3, unde director era în 1888 
institutorul Chiţescu. 

Reclamaţiile din interiorul lumii şcolii sunt subiect de 
discuţii pentru Consiliul comunal Piteşti în 1888 şi 1889. 
Astfel, intendentul (servitorul) Școlii de băieţi nr. 2 îl in- 
forma pe primar că directorul acelei şcoli a refăcut coteţul 
de păsări şi întreține o serie de găini şi gâşte, care fac 
murdărie, în curtea şcolii. La 24 mai 1889, primarul Pi- 
teştiului adresează ministrului cultelor şi instrucţiunii pu- 
blice o reclamaţie împotriva directorului Școlii de băieţi 
nr. 2 — institutor: Andreianu — care „s-a instalat în loca- 
lul şcolii şi nu mai vrea să plece "5. Primarul Piteştiului 
arăta în reclamaţia către ministru că orăşenii au construit 
„Cu mari sacrificii” un local destinat numai pentru şcoa- 
lă, unde funcționa în 1889 şi Gimnaziul şi unde învățau 
carte 500 de elevi. Problema semnalată de primar era 
aceea că, de doi ani, deci din 1887, directorul Şcolii de 
băieți nr. 2 s-a instalat cu familia în fostele încăperi ale 
Şcolii de băieţi nr. 3 şi a transformat în case de locuit ace- 
le încăperi. „A așezat prin curte coteţe de păsări, cuhne 
şi spălătorie, la care, fără jenă, consumă lemnele şi căr- 
bunele pe care Primăria le dă şcolii”. Pentru Şcoala de 
băieți nr. 3, primăria a închiriat un local particular, „care 
lasă mult de dorit”. Pentru ca Şcoala nr. 3 să fie reinstala- 
tă în localul construit de primărie, directorului Şcolii nr. 2 
i se cerea să elibereze casele de la Sf. Dimitrie 1889. Nu 
ştim dacă directorul a părăsit localul în discuţie, cert este 
însă că servitorul reclamant a fost înlocuit de către direc- 
torul Şcolii nr. 2, respectiv Andreianu. 

În dotarea şcolilor din oraş s-au implicat şi orăşenii. 
Astfel, în 1888, foarte mulți locuitori donau bani Şcolii 
nr. 2 de băieți pentru achiziţionarea de mobilier didactic 
şi materiale, sumele variind de la un leu la 35 de lei. Prin- 
tre donatori era şi Primăria Piteştiului, care contribuia cu 
84 de lei”. 

Scurta prezentare creionează principalele probleme cu 
care se confrunta învățământul piteştean în a doua jumă- 
tate a secolului al XIX-lea, după adoptarea Legii instruc- 
țiunii publice adoptate la 25 noiembrie 1864 care 
introducea două principii fundamentale: gratuitatea şi 
obligativitatea învățământului primar, atât pentru băieți, 
cât şi pentru fete. De asemenea, se observă imperfecțiuni- 
le legii, care nu asigura şi localurile de şcoală corespun- 
zătoare, dar şi eforturile făcute de comunitate pentru a se 
asigura cuprinderea tuturor copiilor de vârstă şcolară într- 
o clasă unde să deprindă tainele învăţăturii, în condiții cât 
mai bune. 





18 Ibidem, f. 44, 57. 
19 Ibidem. 
“0 Ibidem, f 23. 

Piteştii „licitaţi”. Fragmente de istorie interbelică 


Istoria cotidianului aduce cercetătorului şi pasionatu- 
lui de trecut o mulţime de informaţii cu privire la tumul- 
tul social al fiecărei epoci istorice. Monitorul Oficial nr. 
26 din 1 februarie 1929! este unul dintre aceste documen- 
te ale vieţii de zi cu zi în perioada interbelică românească. 
În cadrul acestuia, majoritare sunt actele juridice emise de 
tribunale, printre care şi cel al judeţului Argeş. Tribunalul 
din Piteşti a decis scoaterea la licitaţie a averilor mai mul- 
ra din urmă de a-şi onora contractele semnate la un 
moment dat. Datele istorice pe care le putem culege, uti- 
lizând o asemenea sursă, sunt interesante şi bogate în 
conținut. Actele nu doar că ne descriu imobilele scoase la 
licitație, ci ne oferă detalii importate despre locaţia aces- 
tora şi despre construcţiile aflate în vecinătate şi despre 
proprietarii lor. 

Prin urmare, Nae Ştefănescu, domiciliat în Piteşti, str. 
Vasile Lupu, nr. 4, cere Tribunalului Piteşti scoaterea la 
licitaţie a averii familiei Justina şi Nicolae Fierarul pentru 
neplata unei datorii de 80.000 de lei la care se adăugau un 
procent anual de 10% şi 35% în caz de executare, precum 
şi onorariile avocatului (5.000 de lei) şi alte cheltuieli ju- 
decătoreşti. Debitorii locuiau în Piteşti, str. Exerciţiului, 
nr. 46. Averea scoasă la licitaţie cuprindea: 

„ Un teren în suprafață de o jumătate de hectar care se 
învecineşte: la răsărit, cu strada Exerciţiul, la apus şi mia- 
zănoapte cu moşt. def. C. Badea, la miazăzi, cu Niculae 
Teoharescu, având lăţimea de 16 m, începând cu măsură- 
toarea dinspre Nicolae Teoharescu şi mergând spre deal, 
pe o lungime de 22 m, iar de aci înainte va fi de 8 m, în- 
cepând măsurătoarea tot din Nicolae Teoharescu şi mer- 
gând cu această lăţime de 8 m, pe toată lungimea locului 
lui Nicolae Teoharescu, care este de 19 m, şi de aci înain- 
te locul se lăţeşte până în proprietatea lui Ilie Rusu, până 
în fundul grădinilor lui N. Teoharescu şi Victor Ionescu, 
păstrând şi ca hotar tot continuitatea liniei despărțitoare 
drepte de pe terenul unde e lățimea de 8 m şi mergând 
spre deal, până unde se va completa o suprafaţă de o ju- 
mătate de hectar. Pe acest teren se află următoarele con- 
strucțiuni: o pereche de case în fața străzii Exercițiul, 
compusă din trei camere şi o sală cu geamlâc, o construc- 
ţie de lemn de ostreţe, învelită cu tablă din fier; o magazie 
închisă cu scânduri şi învelită cu carton; un şopron de 
scânduri, învelit tot cu carton. Curtea închisă cu palan de 
şipci şi ulucă este situată în Piteşti, strada Exerciţiul nr. 
146, plasa Bascov, judeţul. Argeş”. 

Într-un alt caz, prin intermediul avocatului 1. 
Naumescu, Banca Populară Orăşenească „Albina” din 
Piteşti cere scoaterea la licitaţie a averii negustorului pi- 
teştean Ion Nicolaescu pentru recuperarea datoriei de 
200.000 de lei, cu procent de 6% pe an, la care se adaugă 





! Monitorul Oficial, nr. 26, vineri, 1 februarie 1929, partea a 
II-a, pp. 1074-1076. 

cheltuielile de judecată şi alte cheltuieli. În cadrul averii 
care urma să fie scoasă la licitaţie, regăsim şi o gospodă- 
rie aflată în oraşul Piteşti: 

„Un corp de case situat în Piteşti, strada Craiovei nr. 
54, plasa Bascov, judeţul Argeş, compus dintr-o prăvălie în 
faţa stradei Craiovei şi patru camere în şir la acelaşi acope- 
rământ, construite din zid masiv, învelite cu tablă de fier. 
Un alt corp de case mai vechi, compus din patru camere şi 
antreu, cu pivniţă dedesubt, mai în fundul curții, construite 
din zid, învelite cu tablă de fier; o camera tot de zid, izola- 
tă, aflată mai spre stradă, învelită cu tablă de fier. Două 
magazii de scânduri învelite cu tablă de fier. Un grajd de 
scânduri învelit cu ţiglă, o magazie pentru ţuică, de zid, în- 
velită cu tablă şi o latrină, împreună cu locul lor care merge 
dinspre răsărit din strada Craiovei spre apus, până în strada 
Mircea-Vodă, împreună cu împrejmuirea de palan care se 
învecineşte: la răsărit cu strada Craiovei, la apus cu strada 
Mircea- Vodă, la miazănoapte, cu Dumitru Puiu şi la mia- 
zăzi cu preotul Vişinescu”. 

Ecaterina Dumitrescu, menajeră din Piteşti, strada 
„Brâncoveanu” nr. 3, solicita recuperarea datoriei sale de 
la negustorul piteştean Ilie Din zis „Ciocoiu” în valoare 
de 30.000 de lei, la care se adăugau un procent de 30% pe 
an şi cheltuielile de judecată. Averea imobilă scoasă la 
licitație prin decizie judecătorească este următoarea: 

„O pereche de case compusă din trei camere de locuit, 
cu o sală şi pivniță dedesubtul camerei mari, învelite cu 
tablă de fier, o magazie de scânduri în fund, sub acoperişul 
căreia mai este o cameră, învelită tot cu tablă, împreună cu 
locul lor. Tot în curte mai este construită încă o cameră mi- 
că. Toate acestea sunt situate în oraşul Piteşti, strada Banu 
Mărăcine nr. 15, având lățimea la stradă şi în fund 12 m şi 
lungă de 14,10 m, învecinată: la răsărit cu Arsene Lăzăres- 
cu, la apus cu Stan Stoicescu, la miazănoapte cu moştenito- 
rii Ilie Bolonaş şi la sud cu strada Banu Mărăcine”. 

Negustorul piteştean Hristea Matoş, domiciliat în 
strada Tudor Vladimirescu nr. 10, solicita Tribunalului 
Argeş recuperarea datoriei de 50.000 de lei, dobândă de 
6% pe an, plus cheltuielile de judecată, de la debitorii 
Anica Nicolae Din, tutorele legal al minorilor rămăşi de 
pe urma defunctului său soţ, Nicolae Din, şi Paraschiva 
Z. Mihail, moştenitoarea acestuia din urmă. Averea scoa- 
să la licitaţie pentru recuperarea datoriei cuprindea: 

„Imobilul din Piteşti, str. Cimitirul Armenesc nr. 3, 
plasa Bascov, județul Argeş, care se învecineşte: la răsă- 
rit, cu proprietatea Nicolae Din, la apus, cu strada Cimiti- 
rul Armenesc, la miazănoapte, cu Ion Parşan şi la miazăzi 
cu Gheorghe I. Matei. Acest teren are lățimea la stradă de 
10 m, iar lungimea spre răsărit, de 70 m. Pe acest teren se 
află următoarele construcțiuni: o pereche de case de zid, 
cu două camere, învelite cu tablă de fier vechi; un alt 
corp, compus din două camere, învelit cu şiţă; un alt corp, 
tot cu două camere, învelit cu tablă de fier, în rând cu ce- 

lelalte două corpuri dintâi; un grajd de blăni, învelit cu 
tablă de fier, lung a de 12 m şi lat ca de S m; curtea 
deavalma cu proprietatea lui G.I. Matei are case în ace- 
eaşi curte cu ale debitorului Nicolae Din”. 

Un alt negustor, N.I. Marinescu, domiciliat în Piteşti, 
str. Râurilor nr. 29, solicita, în două dosare separate, re- 
cuperarea datoriilor de la Ştefan Rădulescu, tot negustor, 
domiciliat în str. Şerban-Vodă nr. 8. Sumele datorate de 
debitor erau de 40.000 de lei cu dobândă de 12% pe an şi 
30.000 de lei cu o dobândă de 6%, la care se adăugau 
cheltuieli de judecată şi alte cheltuieli în funcție de parti- 
cularităţile fiecărui dosar aflat spre judecare la Tribunalul 
Argeş. Averea scoasă la licitaţie pentru recuperarea dato- 
riei cuprindea: „Imobilul din Piteşti, strada Şerban-Vodă 

nr. 8, plasa Bascov, judeţul Argeş, compus dintr-o prăvă- 
lie la stradă şi o magazie, iar în curte — un corp de case de 
locuit, având şase camere, un antreu cu subsolul lor şi o 
latrină; acest imobil, la etaj, are sală deschisă, construcţie 
de zid, învelită cu tablă de fier, iar magazia dintre casele 
de locuit se află închisă cu blăni şi învelită cu tablă de 
fier; curtea deavalma cu alți proprietari; care imobil se 
învecineşte: la răsărit cu proprietatea decedatului Ghica 
Vasiliu, la apus cu Năstase Susu, la miazănoapte, cu stra- 
da Brătianu şi la miazăzi cu strada Şerban-Vodă”. 
Relatările de mai sus au o importanță mare pentru isto- 
ria municipiului Piteşti, în special pentru încercarea de a 
reconstitui aspecte ale vieții sociale, ale nivelului de trai, 
precum şi caracteristicile arhitecturii orăşeneşti din epocă. 


Oraşul Piteşti şi tsunami-ul roşu 


Un cutremur cu magnitudine mare poate să genereze 
valuri înalte capabile să nimicească tot ce întâlnesc într- 
un port. Coastele japoneze au fost lovite de multe ori de-a 
lungul timpului şi termenul „tsunami” s-a impus în limba- 
jul gcografilor. Chiar dacă oraşul Piteşti nu este situat pe 
țărm şi nici seismele nu sunt chiar atât de devastatoare, 
totuşi ceva a măturat localitatea şi nimic n-a mai fost ca 
înainte. Luna septembrie 1944 era marcată de sosirea 
Armatei Roşii, oştire considerată modernă prin arma- 
ment, dar înzestrată cu o cruzime specifică ideologiilor 
totalitare şi pustiurilor Asiei. 

Tovarăşul Iosif Vissarionovici Stalin era preocupat 
doar să asigure victoria revoluţiei mondiale şi metodele 
cele mai brutale erau aplicate pentru a se ajunge cât mai 
repede la Berlin. Avea nevoie de o bucată cât mai mare 
din Europa pentru a putea să-i arunce pe anglo-americani 
în mare. Alianţa împotriva Germaniei naziste era doar o 
cale pentru a pune mâna pe cât mai multe resurse ale in- 
amicilor indicaţi de ideologie. Aprovizionarea armatei cu 
bunuri alimentare şi de strictă necesitate nu era în centrul 
atenţiei conducerii de la Moscova, unităţile putând să facă 
rechiziţii după bunul-plac al mitralierelor. Jaful era limi- 
tat doar pentru a se putea trimite noi provizii şi pe timp de 
iarnă, să nu apară un fel de deşert. Cum România nu cu- 
noscuse încă modelul de rai socialist, existau foarte multe 
obiecte şocante pentru un militar sovietic şi conducerea a 
permis satisfacerea unor instincte de proprietate privată 
pe seama românilor. Jaful sistematic început în 1944 tre- 
buia să aibă loc pentru a se demonstra că ideologia co- 
munistă nu are viabilitate şi doar teroarea îi ține pe 
oameni în lumea valorilor egalitariste. Proprietatea priva- 
tă se află aproape înscrisă în codul genetic al oamenilor. 

Jaful sistematic din 1944 a început cu instituţiile sta- 
tului unde se găseau obiecte de mare valoare. Astfel, Pri- 
măria din Piteşti a fost deposedată de o bibliotecă din 
stejar cu cristal, trei covoare din lână, două carpete, o ca- 
napea pluşată, patru fotolii şi un fotoliu din piele!. Valoa- 

rea pagubelor era estimată la 575.000 de lei”. Se observă 
faptul că lucrurile luate nu aveau nici cea mai mică legă- 
tură cu efortul de război, dar o caracteristică fundamenta- 
lă a comunismului este aceea a aducerii lipsurilor peste 
tot pe unde ajunge. Nu există un astfel de stat fără să 
nenorocească populaţia până la nivelul sărăciei ex- 
treme. Se aruncă imediat vina pe adversarii reali sau 
imaginari. Amplificarea haosului era absolut necesară şi 
Poliția din Piteşti s-a văzut lipsită de mijloace de trans- 
port sub posibila justificare a satisfacerii necesităţilor 
frontului. Au dispărut rapid un autocamion, patru autotu- 
risme şi piese auto în valoare de 23.127.940 de lei”. Creş- 
terea criminalităţii a fost exponențială în anii următori. 

Ideologia roşie susţine că luptă pentru fericirea oame- 
nilor săraci, dar în 1944 s-a văzut cum se duce lupta de 
clasă pe seama maselor îngrozite de ţevile armelor auto- 
mate. Nimic nu era cruțat. Plasa Piteşti a fost măturată de 
un adevărat tsunami politico-militar. Listele cu bunuri 
furate au fost utile doar pentru a demonta un mare mit al 
epocii comuniste: dezvoltarea economică s-a făcut 
plecându-se de la zero şi în perioada burghezo-— 
moşierească se trăia rău din cauza exploatării omului de 
către om. Datele nu sunt complete, deoarece mulți oa- 
meni şi-au dat seama de inutilitatea demersului adminis- 
trativ de recuperare a valorii bunurilor şi nici unele 
primării n-au trimis informaţiile obţinute pe teren”. 

Au dispărut multe alimente chiar în prag de iarnă. Au 
fost luate 33,68 tone de grâu, 117,13 tone porumb, 13,69 
tone orz, 177,623 tone ovăz, 32,45 tone făină, 10,185 to- 
ne mălai. Se adăugau animale vii, adică locuitorii erau 
lipsiți de grăsimi şi proteine, ceea ce va favoriza în cu- 
rând extinderea epidemiei de tifos exantematic şi creşte- 
rea mortalității prin debilitate fizică. Au luat calea 
frontului 178 de cabaline, 106 bovine, 455 de ovine, 143 
de porcine şi 3039 de păsări. Se observă că prin confisca- 
rea animalelor de tracţiune era afectată în mod deosebit 
realizarea muncilor agricole, mai ales că au dispărut defi- 

nitiv şi 44 de maşini specializate. Animalele uitate în gra- 
ba trecerii erau lipsite însă de 951.190 kg de fân şi 22.200 
kg de paie. Oraşul Piteşti şi localităţile din plasă au pier- 
dut rapid mijloacele de transport necesare ducerii prăzii 
spre miticul Berlin. Nu mai puţin de 106 căruţe au fost 
confiscate. Casele erau golite de pături (61), saltele (2), 
covoare (99), cearceafuri (52), lenjerie (valoare de 
1.646.000 de lei) şi haine (9.707.000 de lei). Soldaţii so- 
vietici au dobândit mare curaj prin capturarea a 142.294 
de litri de băuturi alcoolice. Suma totală s-a ridicat la 
174.482.642 de lei:. 

Chiar dacă Uniunea Sovietică se considera cel mai 
avansat stat de pe planetă, şcolile au fost supuse unui jaf 
sistematic şi multe valori pedagogice şi ştiinţifice s-au 
pierdut. Drama Liceului teoretic de fete Mihail şi 
Sevastița Vasilescu (astăzi Colegiul Naţional Zinca 
Golescu) este suficientă pentru a ilustra amploarea catas- 
trofală a invaziei sovietice. Teoretic, pagubele nu repre- 
zentau mare lucru în ochii conducerii de la Kremlin. Era 
doar un pas înainte în realizarea omului nou, adică acea 
ființă supusă total sistemului şi ruptă de valorile trecutu- 
lui, permanent blamat de o propagandă bine instruită şi 
remunerată. Au fost nimicite colecţiile de animale şi de 
roci necesare orelor de biologie şi mineralogie. Hărțile 
geografice şi, mai ales, cele istorice au fost distruse. Do- 
cumentul consemna deteriorarea echipamentelor din labo- 
ratorul de chimie, dar nu exista un inventar complet. 
Furia militarilor s-a dezlănţuit şi asupra sălii de gimnasti- 
că, aparatele fiind complet dezmembrate. Pagubele totale 
se ridicau la 4.680.900 de lei (un kg de cartofi costa 35 
lei)”. Se adăugau bunurile Apărării pasive în valoare de 
51.000 de lei”. Trecerea uraganului roşu a prilejuit întoc- 
mirea unui inventar al bunurilor dispărute din bucătăria 
cantinei. Au fost pierdute pentru totdeauna 128 de farfurii 
din porțelan cu monogramă, 118 farfurii adânci din cobalt 
şi cu monograma instituției, 126 de farfurii mici, 213 
ceşti de cafea,108 cuțite din alpaca, 108 furculiţe şi tot 
atâtea linguri. Se adăugau două cazane din fier şi un tuci 
mare pentru pregătirea cărnii sau a mămăligii. Valoarea 
totală a bunurilor acaparate era de 340.000 de lei*, sumă 
ce indică un nivel de prosperitate ce n-a mai fost atins. 

Trecerea trupelor sovietice era destul de rapidă, dar 
exista un interes profund pentru comunizarea spațiului 
cucerit, eliberat în limbajul epocii. Arhivele au fost eva- 
cuate din oraş pentru a scăpa de efectele bombardamente- 
lor americane, dar au fost distruse în bună măsură de 
soldaţii ruşi. Bibliotecile au fost epurate repede şi precis, 
listele de cărţi-interzise. Erau indicate şi rândurile ce ur- 
mau să fie acoperite cu tuş negru în volumele rămase. 
Astfel, cartea cunoscutului istoric Emil Vârtosu despre 
Tudor Vladimirescu avea probleme la pagina 14, rânduri- 
le 1-4, şi la pagina 25 doar rândul 22”. Urmau să dispară 
şi cărțile în limbi străine, multe fără vreo legătură cu 
ideologia roşie. Astfel, era trecută la index Ligne Maginot 
bastion inutile, Ed. Fasquelle, 1942, carte cu un pronunţat 
caracter militar!9. Dacă aparatul cenzurii citea mult şi cu 
o râvnă demnă de o cauză mai bună, serviciul de propa- 
gandă lansa lozinci peste lozinci. Un manifest din 1944 
conţinea următoarea idee: Armata Roşie a intrat în 

România nu ca armată cuceritoare, ci ca armată eli- 
beratoare a poporului român de sub jugul fascist- 
german!!. Populaţia civilă putea să constate că afirmaţia 
era complet adevărată. Au plecat şi germanii, dar au fost 
eliberaţi şi de grija bunurilor, adică a proprietăţii private. 

Chiar dacă în județ populaţia murea de foame, autori- 
tăţile locale erau preocupate îndeosebi de preluarea com- 
pletă şi definitivă a puterii. Alegerile din 1946 au fost 
organizate astfel încât partidul comunist să nu piardă, 
membrii comisiilor electorale primind ordin să nu con- 
sume băuturi alcoolice. Sarcina a fost îndeplinită prin toa- 
te mijloacele. Cum partidul găsea mereu categorii de 
adversari politici, reali sau imaginari, închisoarea de la 
Piteşti a ajuns să geamă de deţinuţi, inclusiv persoane 
bolnave de sifilis în fază terminală, adică oameni incapa- 
bili să mai gândească logic. Erau internați patru comunişti 
şi unul dintre ei, G. Molnar, nu făcea deosebire între auto- 
rităţile comuniste şi cele horthyste'7. Chiar dacă în iunie 
1947 existau 520 de deţinuţi în temniţa de la Piteşti, părea 
puţin pentru Inspectoratul de Siguranţă-Piteşti. Membrii 
partidelor istorice erau permanent spionaţi, dar în perioa- 
da 6-24 iulie 1947 n-au fost identificaţi reacționari care 
sub masca nebuniei, să treacă la manifestări antiguver- 
namentale, aducând în schimb elogii lui Maniu”. Primele 
semne ale apariţiei omului nou îşi făceau simțită prezența. 
Nu trebuia să gândeşti, să vorbeşti, să manifeşti vreun 
semn de independență faţă de autorităţile comuniste. Tre- 
buia să fii precum lemnul şi cadavrul, după cum se ex- 
primau pe vremuri reprezentanții bisericii catolice. 

Anii 1944-1947 au fost marcați în istoria oraşului Pi- 
teşti de brutala luptă pentru acapararea puterii de către 
proaspeții adepţi ai comunismului şi ştergerea trecutului 
pentru a se forma omul nou. Cum orice metodă părea ine- 
ficientă în faţa rezistenţei populaţiei, închisoarea din Pi- 
teşti a devenit din decembrie 1949 laboratorul unui 
experiment criminal: reeducarea prin tortură. 


Note: 

1. Direcţia Judeţeană Argeş a Arhivelor Naţionale, fond 
Prefectura Judeţului Argeş, dosar. nr. 155/1944, fila 10. 

2. Ibidem, f. 10. Unitatea sovietică vinovată de furt 
avea numărul 13.856 (bidem, f. 12). 

3. Ibidem, f. 2. 

4. Primăria comunei Bradurile n-a înregistrat nicio 
pagubă până la data întocmirii sintezei (Jbidem, fila 1). 

5. Ibidem, fila 1. 

6. Ibidem, dos. 44/1944, f. 116. 

7. Ibidem, f. 115. 

8. Ibidem, f. 118 şi 118 verso. 

9. Direcţia Judeţeană Argeş a Arhivelor Naţionale, 
fond Primăria oraşului Piteşti, dos. 28/1945, f. 22. 

10. Ibidem, f. 36. Aceeaşi soartă o avea şi cartea Răz- 
boiul germano-polon (Învăţăminte) a reputatului analist 
militar C. A. Dabija, tom fără concluzii ideologice (Ibi- 
dem, f. 13). 

11. Direcţia Judeţeană Argeş a Arhivelor Naţionale, 
fond Prefectura Județului Argeş, dos. 40/1944, f. 43. 

12. Ibidem, dos. 14/1947, f. 41. 

13. Ibidem, f. 15. 

Opere comemorative şi artă peisagistică 
în municipiul Piteşti 





Lucrări monumentale: 
1. Monumentul Indepen- 
denţei, str. Crinului 
Piatră de Albeşti — cu 
vultur din bronz 
Sculptor: 
Pavelescu — 1907 
2. Monumentul eroilor din 
cartierul „Prundu” 
Piatră de Albeşti — cu 
vultur din bronz 
Sculptor: N. 
Kaghiorghis — 1929 
3. Monumentul eroilor din cartierul „Găvana“ 
Piatră de Albeşti, scene de luptă — vultur din bronz 
Sculptor: N. Kaghiorghis — 1920 
4. Poarta Eroilor din str. „Trivale” — materiale de con- 
strucție 
Iniţiativa: Barbu Pârâianu — 1926 
5. Monumentul eroilor români din Cimitirul Eroilor 
Piatră de Albeşti 
Sculptor: Ion Şulcă — 1930 
6. Monumentul eroilor români 1916 — 1918, din Cimi- 
tirul Eroilor 
Sculptor: Ion Şulcă — 1930 
7. Monumentul eroilor sovietici 
Beton placat cu marmură — 1945 


D.  Dima- 


Opere comemorative monumentale: 

8. Mircea cel Bătrân — zona Teatrul „Al. Davila 
Bronz pe soclu din piatră 
Sculptori: Grigore Manea şi 

Aurelian Bolea, 1998 
9. Nicolae Bălcescu — zona Pri- 
măriei Piteşti 
Sculptor: 
raschi — 1969 

10. 1907 — zona str. „Victoriei” 

intersecţie cu str. „Armand Călines- 


» 


cu 


» 


Constantin  Ba- 





Piatră de Albeşti, pe soclu 
din piatră şi beton 
Sculptor: Veturia Ilica, 1937 
11. I.C. Brătianu — Amplasat în Grădina Publică pe 
soclul, statuii 1907 
Bronz pe soclu din piatră şi beton 
Sculptor: Lucian Irimescu, 2007 
12. Monumentul victimelor comunismului, 1945 — 
1989 
Travertin mozaicat, realizat în anul 2000 
Proiectant: arh. Anton Staicu 
Mozaic: prof. Gh. Dobriă şi Ion Pantelie 

Busturi comemorative pe soclu de piatră, beton, 
sau marmură: 
13. Dinicu Golescu — amplasat 
în faţa Bibliotecii Judeţene Argeş 
Bust în bronz, pe coloană 
din beton 
Sculptor: Vasile Rizeanu 
14. I.C. Brătianu — amplasat în 
grădina Muzeului Judeţean Argeş 
Bust în bronz, pe soclu din 
piatră 
Sculptor: Lucian Ionescu, 
2007 
15. Liviu Rebreanu — amplasa- 
tă în grădina Muzeului Judeţean Argeş 
Bust în piatră, pe soclu din piatră 
Sculptor: N. Năstăsescu 
16. Gh. Ionescu-Gion — amplasat în curtea Liceului 
„I.C. Brătianu” 
Bust în bronz, pe soclu piatră 
Sculptor: Frederic Starck — 1907 
17. Nicolae Bălcescu — amplasat în curtea Liceului 
„I.C. Brătianu” 
Bust în piatră, pe soclu de piatră 
Sculptor: C. Foamete — 1957 
18. Prof. N. Apostolescu — amplasat în holul Liceului 
„I.C. Brătianu” 
Bust în marmură — sculptor: Nicolae Georgescu 
19. Nicolae Bălcescu — amplasat în holul Liceului 
„I.C. Brătianu” 
Bust în marmură 
20. I.C. Brătianu — amplasat în holul Liceului „I.C. 
Brătianu” 
Bust în marmură — sculptor: Nicolae Georgescu 
21. Mihai Eminescu — amplasat în curtea Şcolii nr. 11, 
cartierul „Craiovei” 
Bust în bronz, pe soclu de piatră 
Sculptor: Vasile Rizeanu 
22. Al. loan Cuza — amplasat în 
zona Curţii de Conturi Piteşti 
Bust în bronz, pe soclu din 
marmură 
Sculptor: loan Bolborea, 2012 
23. Grigore Vieru — amplasat în 
zona Curţii de Conturi Piteşti 
Bust în bronz, pe soclu din 
marmură 
Sculptor: R. Adam, 2012 
24. Doina şi lon Aldea Teodoro- 
vici — lucrare din metal şi piatră, am- 
plasată în zona Curţii de Conturi 
Piteşti 








19 


ICE 


25. Tudor Vladimirescu — amplasat la intrarea în str. 
„Trivale” 
Bust în piatră, pe soclu de marmură 
Sculptor: Luigi Argonini — bustul, 1960 
D. Dima — soclul 


Lucrări de artă peisagistică amplasate în Parcul 
„ Trivale”: 
25. Odihna — amplasat în scuarul de la grotă 
5 Piatră de Albeşti 
Pictor: Florica Ioan, 1966 
27. Meşterul Manole — ampla- 
sat în parcul „Trivale”, zona grotă 
Piatră de Albeşti 
Sculptor: Ovidiu Maitec, 
1967 
28. Băiatul cu mingea — am- 






Sculptor: Martin Leiser, 
1966 
29. Fată şezând — amplasat la 
=* „Palatul Copiilor” 
Sculptor: Marghit Micios, 1966 


Lucrări de artă peisagistică amplasate în Parcul 
„Strand”: 
30. Mama şi copilul, ciment 
mozaicat 
Soclul din piatră — deta- 
şat de lucrare 
Amplasament — în zona 
Teatrului de vară 
31. Mama cu doi copii — pia- 
tră şlefuită — soclu din piatră 


Amplasament -— aleea 
paralelă cu linia ferată 
32. Spre inima lumii — 


marmură albă 

Amplasament — zona de 
intrare spre Teatrul de vară 

Sculptor: Panaite Chițu, 2001 


Lucrări de artă peisagistică — amplasate în centrul 
oraşului Piteşti: 
33. Meta rona meta fiora — amplasament în faţa Pri- 
măriei 
Marmură albă 
Sculptor: Fernando Gaciorgna, 2001 
34. Mama şi copilul — amplasament în faţa Spitalului 
„N. Bălcescu” 
Piatră de Albeşti pe soclu din beton 
35. Nodul generaţiilor — amplasament scuar Liceul 
„I.C. Brătianu” 
Ciment alb 
Autor: Gh. Iliescu Călineşti, 2001 
36. Pământeanca — amplasat în zona fântânii cântătoare 
Piatră de Albeşti 
Autor: Gh. Iliescu Călineşti 

37. Odihna — amplasat în zona fântânii cântătoare 
Piatră de Albeşti 
Autor: Gh. Iliescu Călineşti 
38. Capiteliu — zona centru, pare-scuar 
Marmură albă 
Autor: Gheorghe Mureşan, 
2004 
39. Aripi — zona centru 
Marmură albă 
40. Cuplu — zona centru — pare 
Marmură albă 
Autor: Vasile 
2006 
41. Izvor — amplasament zona 
centru 
Marmură albă 
Autor: Corneliu 
2002 
42. Trecere — zona centru 
Marmură albă 
Autor: Nicolae Ghiaţă, 2002 
43. Glob cu medalion şi zodiac, amplasament, pod 
CFR Tg. din Vale 
Marmură albă 
44. Reisen, amplasament, intersecția str. „Craiovei” 
cu „„Vasile Pârvan” 
Marmură albă 
Autor: Milen Vasilescu, 2004 
45. Stup arhaic, amplasament în fața rectoratului Insti- 
tutul de Învăţământ Superior, Piteşti 
Marmură albă 
Autor: Dinu Câmpeanu, 2001 


Rizeanu, 


Vasile, 





Lucrări de artă peisagistică 
expuse temporar în curtea 
A.D.P. Piteşti: 

46. Tăran meditând — bronz, 
70 x 70 cm, fără soclu 

47. Mama şi copiii, bronz, 
1,5x3m 

48. Oţelarul, Piatră de Albeşti 

49. Noaptea (pajul cu torța), 
metal vopsit pe soclu din metal 





Busturi realizate în ipsos reprezentând o modalita- 
te de omagiere a unor personalități argeşene: 

50. Armand Călinescu, autor: 
Ilie Bostan, Iaşi 

51. lonescu-Gion, autor: Va- 
lentin Vârtosu, Chişinău 

52. lon Pillat, autor: Adrian 
Radu din Câmpulung Muscel 

53. Alexandru Davila, autor: 
Dan Covătaru, laşi 





54. Zavaidoc, autor: Eugen 
Petri din Ploieşti 
55. Nicolae Dobrin, autor: 


Cristian Pantelescu din Bucureşti 

Armand Călinescu, un tip de politician pe care țara 
încă îl mai aşteaptă 


Narcis-Viorel DANCIU 


„Un om s-a jertfit pentru liniştea ţării sale înlăuntru şi pentru indepen- 
denţa ei politică în afară. El a căzut, cum se putea aştepta, jertfa unor fa- 
natici cari-l urmăreau de mult, cu o vendetă de sânge.“ 


S-au împlinit, pe 21 septembrie 2013, 13 ani de la naşte- 
rea „Clubului de istorie Armand Călinescu” şi zece ani de la 
apariţia revistei „Restituiri” pentru cinstirea memoriei fostului 
prim-ministru al României. 








Armand Călinescu, jurist, om politic, parlamentar, 
s-a născut, aşa cum menționează actul său de naştere 
nr.164 păstrat la Direcţia Judeţeană Argeş a Arhivelor 
Naţionale, Colecţia de Stare Civilă-Piteşti, registrul 
1/1891-1893, la data de 22 mai 1893, la Piteşti, ca fiu al 
medicului veterinar Mihail Călinescu şi al soţiei sale Eca- 
terina.! 

Urmează studiile în oraşul natal, absolvind în anul 
1912 liceul „on C. Brătianu”. În acelaşi an se înscrie la 
Facultatea de Drept din Bucureşti, urmând în paralel şi 
studiile Facultăţii de Filosofie, studii pe care le va finaliza 
în anul 1915. 

Începând cu anul 1918, este numit judecător de pace 
în judeţul natal, urmând ca în anul 1919 să-şi înceapă ac- 
tivitatea politică în cadrul Partidului "Țărănesc, condus la 
vremea respectivă de Ion Mihalache. În anul 1926, împo- 
triva tuturor abuzurilor administrative, devine deputat de 
Argeş, mandat pe care îl va reînnoi în cadrul mai multor 
legislaturi până la instaurarea dictaturii regale. 

La 26 iunie 1926 îşi face debutul la tribuna parlamen- 
tară printr-un discurs memorabil, prin care evidenția ceea 
ce domnia sa considera că trebuie să primeze asupra pre- 





! Roman Aurelian, Armand Călinescu şi Garda de Fier, Revista 
Restituiri, nr.3(22) din 2011, pag. 19. 
? http ://www.armandcalinescu.go.ro/ 

ocupărilor mărunte de partid. Pe toată durata discursului, 
Armand Călinescu a dat dovadă de capacitate de a impro- 
viza ŞI de a dialoga cu auditoriul, precum şi capacitatea 
de a-şi întemeia aprecierile pe date şi informaţii vaste şi 
riguros verificate.” Cu privire la acest discurs, Virgil 
Madgearu exclama în ropotele de aplauze : „Din sărăcia 
noastră, dăm un premiu de un milion dacă majoritatea are 
un asemenea talent”?. 

La 10 octombrie1926 se înființează Partidul Naţional 
Țărănesc, prin fuziunea grupărilor politice conduse de Ion 
Mihalache şi Iuliu Maniu, respectiv prin fuziunea Parti- 
dului Ţărănesc cu Partidul Naţional Român. Această fu- 
ziune a favorizat ascensiunea lui Armand Călinescu, fiind 
numit prefect de Argeş în anul 1928. Acest partid a con- 
dus țara în perioada crizei economice din perioada 1929- 
1933. În anul 1930 Armand Călinescu este numit subse- 
cretar de stat la Ministerul de Interne. Această mutare nu 
era întâmplătoare. Începând cu anul 1929, România este 
afectată de criza economică mondială, şocul repercutân- 
du-se negativ asupra întregii economii. În toată această 
perioadă, muncitorimea dezvolta acțiuni revendicative 
care tindeau să se generalizeze. În ceea ce priveşte țără- 
nimea, aceasta a fost afectată în special de scăderea su- 
prafeţelor cultivate şi de creşterea prețurilor produselor 
agricole.* Mai mult, aceasta se îndrepta, cu mici răscoale, 
spre un nou 1907. Apoi au loc revolte, greve, precum 
cele de la Lupeni (august 1929), Bucureşti şi Valea Pra- 
hovei (1932-1933). Autorităţile au recurs la armată, a că- 
rei intervenţie, provocată de agitatori comunişti care au 
acționat din motive mai degrabă politice decât economi- 
ce, a dus la victime în rândul civililor. La Lupeni, din or- 
dinul prefectului județului Hunedoara, armata a deschis 
focul asupra populaţiei. Rezultatul? 22 de morți si 100 de 
răniți. La atelierele CFR Griviţa din Bucureşti, la 16 fe- 
bruarie 1933, rezultatul ciocnirii dintre armată şi manifes- 
tanți a constat în trei morți, 16 răniți grav şi mulți alți 
răniţi uşor.” 





3 Savu Al. Gh, Prefaţă la Armand Călinescu, Însemnări politi- 
ce. 1916-1939, Editura Humanitas, Bucureşti, 1999, pag.7 

1 Călinescu Ar. M., Discursuri parlamentare, 1926-1933, Moni- 
torul oficial şi imprimeriile statului, Imprimeria Naţională, Bu- 
cureşti, 1938, pag. 36. 

5 Manea Mihai, Teodorescu Bogdan, Istoria Românilor de la 
1821 până în 1989, Editura Didactică şi pedagogică, Bucureşti, 
1995, pag. 240. 

* Savu Al. Gh, op.cit., pag. 8. 

7 Manea Mihai, Teodorescu Bogdan, op.cit., pag. 250. 

Ordinul de reprimare a unei revolte soldate cu victime 
a fost aspru criticat în parlament. În faţa criticilor, Ar- 
mand Călinescu a dat un răspuns semnificativ: manifesta- 
fiunile de stradă, atunci când pot degenera în dezordini şi 
mai ales când sunt pornite sub ingerința notorie a unor 
agenți comunişti, asemenea manifestațiuni noi nu le pu- 
tem tolera. 

Începând cu anul 1933, Partidul Naţional Ţărănist este 
înlocuit de la guvernarea ţării de către Partidul Naţional 
Liberal. Trecerea în opoziţie a dus la aprinderea unui con- 
flict între aripa „națională” şi aripa „țărănistă” a partidu- 
lui. Armand Călinescu nu putea rămâne impasibil la acest 
conflict. De cele mai multe ori, a acordat sprijin lui Ion 
Mihalache, față de care nutrea o sinceră afecțiune şi de 
care se simţea legat prin vechile crezuri țărăniste, însă 
acest lucru nu a fost de ajuns pentru a elimina indepen- 
dența domniei sale, care, alături de alți membri ai partidu- 
lui, precum Grigore Gafencu, Petre Andrei, Mihai Ralea 
au format gruparea „centristă” a partidului. La originea 
termenului nu a stat orientarea ideologică “de centru”, ci 
faptul că grupul se afla între sau în afara celor două aripi 
național țărăniste.” Majoritatea „centriştilor” aveau să 
Joace un rol important în guvernele de mai târziu. 

Alături de centrişti, Armand Călinescu devine un sus- 
ținător al planului instaurării unui regim monarhic autori- 
tar. La baza acestei decizii au stat trei factori. Primul 
factor a constat în excluderea P.N.Ţ de la guvernare. Al 
doilea factor a fost reprezentat de nemulţumirea centrişti- 
lor, determinată de situația pe care aceştia o aveau în ca- 
drul partidului. Practic, partidul menținea la conducere 
politicieni vârstnici sau depăşiţi, situația fiind agravată şi 
de refuzul partidului de a promova politicieni aflați în 
plină ascensiune, precum Armand Călinescu sau Petre 
Andrei. Al treilea factor a fost cel decisiv: urmărirea şan- 
sei de a obţine înalte funcții la care grupul aspira." 

La 28 decembrie 1937, reprezentanţii centriştilor de- 
vin membrii guvernului celor „44 de zile”, prezidat de 
Octavian Goga!!. În cadrul acestui guvern, Armand Căli- 
nescu obține funcția de Ministru de Interne. Guvernul 
avea să conducă ţara până la data de 10 februarie 1938, 
când regele Carol al II-lea a cerut formarea unui guvern 
de uniune naţională. După o consultare de zece ore, s-a 
propus formarea unui guvern condus de patriarhul Miron 
Cristea. Încă de la 10 februarie 1938, Armand Călinescu 
era conştient de faptul că regelui îi plăceau marile mani- 
festații de adeziune a populației şi a folosit diferite ocazii 
pentru ca poporul să-l aclame. Cu toate măsurile luate, cu 
toată propaganda desfăşurată, noul regim îşi găsea cu 
greu puterea de a pune masele în mişcare. Cu privire la 
acest aspect, Armand Călinescu nota: Guvernul stă pe 
scenă şi lucrează. Cetăţenii stau în bănci şi aplaudă une- 





8 Călinescu Ar. M. , op. cit., pag. 104. 

” Savu Al. Gh, op.cit., pag. 9-10. 

19 Savu Al. Gh, op.cit., pag. II. 

1! Liderul Partidului de dreapta naţional-creştin a obţinut apro- 
ximativ 9% din voturi la alegerile din decembrie 1937. A se ve- 
dea în acest sens Giurescu C. Constantin, Giurescu C. Dinu, 
Scurtă istorie a românilor, Editura Ştiinţifică şi Enciclopedică, 
Bucureşti, 1977, pag. 303. 

ori. Dar nu participă la această acţiune. Ei nu sunt intim 
legaţi de aceste acţiuni.!?. Din acest motiv, încercând să 
confere noului regim politic şi un suport social, la propu- 
nerea lui Armand Călinescu, la 16 decembrie 1938 s-au 
pus bazele Frontului Renaşterii Naţionale, unica formați- 
une politică autorizată, primul partid de masă, în opinia 
inițiatorilor săi. Apărea astfel un partid care pretindea că 
exprimă interesele tuturor cetăţenilor statului român. Şe- 
ful suprem al partidului era regele, conducerea era asigu- 
rată de un Consiliu Superior alcătuit din 150 de membri, 
un Directorat cu 30 de membri şi trei secretari generali.! 





Bustul lui Armand Călinescu din Piteşti 


Anul 1938 a fost anul politic în care Armand Călinescu 
şi-a consacrat activitatea politică luptei împotriva Gărzii de 
Fier, considerate principala agentură nazistă din România. 
Încă de la 15 februarie 1938, Armand Călinescu a elaborat 
un raport asupra activităţii Gărzii, cu concluzii sintetice 
prezentate regelui. În document se face referire la propa- 
ganda bazată pe misticism, teroare, antisemitism şi dema- 
gogie întărită de toleranța manifestată mult timp de 
autorități, precum şi sprijinul acordat de către persoane in- 
fluente, inclusiv oameni politici sau de afaceri.'* Acţiunile, 
preponderent represiv-poliţieneşti, au fost declanşate brusc 
în aprilie 1938, după un plan elaborat de către ministru şi 
avizat de rege. Sute de legionari au fost arestaţi şi încarce- 
rați în lagăre special înființate. Corneliu Zelea Codreanu, 
alături de alți membri, au fost judecaţi şi condamnaţi la ani 





12 Academia Română. Secţia de ştiinţe istorice şi arheologice, 
Istoria românilor. Volumul III. România întregită (1918-1940), 
Editura Enciclopedică, Bucureşti, 2003, pag. 399-400. 

15 1dem. 

'4 Roman Aurelian, op.cit., pag. 20. 

de muncă silnică. Mai mulți simpatizanți au fost demişi din 
funcțiile deţinute şi arestaţi la domiciliu.!S 

La începutul lunii martie 1939, după moartea patriar- 
hului Miron Cristea, Armand Călinescu este numit în 
funcția de prim-ministru, funcție pe care avea s-o îndepli- 
nească până la 21 septembrie 1939, conducând atât Mi- 
nisterul de Interne, cât şi Ministerul Apărării Naţionale. 

În calitate de ministru al apărării, Armand Călinescu a 
ordonat înzestrarea armatei, considerând că numai forța 
putea pune stavilă pretențiilor ungare Astfel, conform 
planurilor, până la sfârşitul lunii aprilie armata avea să 
dețină 300.000 de „Mausere” şi 3.500 de mitraliere, deţi- 
nând deja 1.000 de mitraliere „Skoda”. În ceea ce priveşte 
aviația, comenzile arătau cifra de 254 de avioane. Intere- 
sul lui Armand Călinescu nu se baza numai pe producţie. 
Realizând că o ţară mică nu poate lupta pe două fronturi, 
a încercat să îmbunătăţească, direct sau prin intermediul 
Turciei, relațiile cu Uniunea Sovietică, pentru a-şi con- 
centra atenţia asupra graniţei vestice, unde au fost mobili- 
zate diviziile 31 infanterie şi 2 gardă, cu scopul supra- 
vegherii manevrelor Ungariei, stat cu o politică externă 
agresivă şi iraţională .1€ 

La 1 iunie 1939 au loc alegerile parlamentare pentru 
Adunarea Deputaţilor, iar la 2 iunie, cele pentru Senat. La 
data de 7 iunie 1939, odată cu deschiderea noului Parla- 
ment şi depunerea jurământului, câțiva senatori, printre 
care Iuliu Maniu, Ion Mihalache şi C.I.C. Brătianu, au 
refuzat să poarte uniforma F.R.N!” şi nu au participat la 
lucrările Parlamentului. Cu privire la noul Parlament, 
Martha Bibescu nota: În orice caz, uniforma le dă o înfă- 
țişare curățică. Vechii politicieni, trecuți prin ciur şi Sită, 
cu frunţile cele mai posomorâte, poate chiar cele mai 
josnice, au fost spoiţi cu var, ca nişte pomi fructiferi 
(e). 

La data de 1 septembrie, prin invadarea Poloniei de 
către Germania, se declanşa cel de-Al Doilea Război 
Mondial. În această perioadă, Armand Călinescu reali- 
zează faptul că un conflict major nu mai putea fi oprit. 
Din acest motiv, guvernul emite un comunicat oficial prin 
care declară statutul țării ca stat neutru. Până la acea dată, 
România nu semnase niciun pact cu puterile occidentale, 
iar în ceea ce priveşte înţelegerea cu Polonia, aceasta a 
constat doar în apărarea granițelor estice. Pe toată durata 
agresiunilor germane împotriva Poloniei, Guvernul Căli- 
nescu a acordat sprijin statului polonez, aprobând tranzi- 
tul de echipament militar, evacuarea tezaurului, acordarea 
de azil preşedintelui şi membrilor cabinetului polonez, 
precum şi populaţiei civile. Acţiunile statului român nu 





15 Savu AL. Gh, op.cit., pag. 16. 

16 A se vedea în acest sens Călinescu Armand, op.ci., pag. 405- 
406, şi Dumitrescu lonel-Claudiu, Armand Călinescu şi armata, 
Revista Restituiri nr. 3(22) din 2011, pag. 21. 

! Uniformele F.R.N aveau, de regulă, culoarea albastră, singura 
excepție admisă fiind vara, când uniforma avea culoarea albă. A 
se vedea în acest sens: Academia Română. Secţia de ştiinţe isto- 
rice şi arheologice, op.cit., pag. 400, şi Manea Mihai, Teodores- 
cu Bogdan, op.cit., pag. 319. 

18 Bibescu Martha, Jurnal politic, 1939-1941, Studiu, selecţie, 
note şi traducere de Cristian Popişteanu, Nicolae Minei, Bucu- 
reşti, 1979, pag. 77-78. 

au fost văzute cu ochi buni la Berlin, Armand Călinescu 
şi ministrul de externe Grigore Gafencu şi uneori chiar şi 
regale Carol al II-lea fiind vizitaţi şi chiar ameninţaţi de 
ministrul Reich-ului la Bucureşti, Wilhelm Fabricius.!? 

Ziua de 21 septembrie 1939 avea să fie una fatidică. 
Armand Călinescu este asasinat de un comando legionar 
alcătuit din patru asasini: un avocat (Miti Dumitrescu), un 
desenator şi patru studenți (doi la Drept, unul la Medicină 
şi celălalt la Politehnică). Din trupul marelui om politic 
au fost recuperate nu mai puţin de 20 de gloanţe. 

Vestea asasinării a căzut ca un trăsnet. Scriitorul Liviu 
Rebreanu nota: La amiază aşteptam radio-jurnalul. La 
14.05 se întrerupe brusc muzica şi o voce puțin sugruma- 
tă de emoție anunță: „,Atenţiune! Armand Călinescu a 
fost omorât! O echipă de legionari l-a executat! — Apoi 
pauză lungă. Trec minute... Peste vreo 15 minute, radio 
anunţă: Un incident regretabil a făcut să întrerupă emi- 
siunea. Apoi tăcere. Apoi aceeaşi frază. Se simţea la Ra- 
diodifiuziune o mare încărcătură... 

În această sumbră perioadă îşi începe activitatea gu- 
vernul Gheorghe Argeşanu. Prima măsură a constat într-o 
amplă represiune împotriva legionarilor. Asasinii lui Ar- 
mand Călinescu au fost prinşi, executaţi şi expuşi la locul 
crimei, unde au stat mai mult de o săptămână. Au fost ţi- 
nute adevărate procesiuni la locul crimei pentru ca elevii, 
studenții, militarii şi funcționarii să ştie care este soarta 
celor care îşi trădează neamul şi comit astfel de fapte. În 
toate judeţele sunt arestați din propriile case şi executaţi 
fără judecată trei-patru legionari, fără a fi comis vreun act 
imputabil.”!. Cu privire la acest fapt, regele Carol al II-lea 
nota: Este o măsură oribilă, chiar în afară de lege, dar 
care, în urma celor întâmplate, îşi are justificarea în in- 
teresul liniştei ţării.?. 

La data de 21 septembrie, România a pierdut unul 
dintre cei mai capabili politicieni ai momentului. Vertica- 
litatea, cinstea şi independenţa lui Armand Călinescu i-au 
asigurat succesul, dar în acelaşi timp i-au făcut şi duş- 
mani. Onestitatea marelui om politic este dovedită şi prin 
faptul că, pe durata întregii sale activităţi politice, nu s-a 
lăsat tentat de camarila regală, n-a urmărit foloase materi- 
ale sau privilegii în disprețul legilor, o dovadă în acest 
sens fiind testamentul său din 21 iulie 1938, prin care lasă 
soției şi fiului său o mică moşie, o vilă grevată de datorii 
şi îndemnul de a trăi cinstit şi de a iubi ţara”. 





1 Savu Al. Gh, op.cit., pag. 19. 

% Rebreanu Liviu, Jurnal, Text ales şi stabilit, studio introduc- 
tiv de Puia Florica Rebreanu, Bucureşti, 1984, pag. 198. 

21 Academia Română. Secţia de ştiinţe istorice şi arheologice, 
op.cit., pag. 404. 

* Chiva Marius, Roaită Alice, Un om ce şi-a croit un drum în 
viața publică prin fapta proprie:Armand Călinescu, Revista 
Restituiri, nr. 3(22) din 2011, pag. 19. 

= „Rog pe iubitul meu fiu, Barbu, să fie cuminte, să respecte pe 
mama lui şi să se gândească la numele pe care i-l las şi pe care 
eu l-am cinstit precum l-am moştenit de la tatăl meu. ÎL sfătuiesc 
să îmbrăţişeze cariera militară sau magistratura. Să slujească 
Țara şi Tronul cu credinţă şi devotament, aşa cum am făcut-o şi 
eu”. Extras din testamentul lui Armand Călinescu, 
http://rww.armandcalinescu.go.ro/. 

lon C. Brătianu 


Despre Ion C. Brătianu s-a scris în revista Restituiri 
destul de puţin. Au fost prezentări referitoare la statuia 
liderului liberal, chiar critice în ceea ce priveşte soclul 
pe care este amplasată aceasta!. Statuia din Grădina 
Publică din Piteşti reprezintă un memento istoric şi 
totodată o palidă recunoştinţă adusă de piteşteni me- 
moriei acestui mare om politic ale cărui fapte sunt con- 
semnate pe veci în istoria neamului românesc?. Dacă în 
1921, la centenarul naşterii lui lon C. Brătianu, a fost 
dezvelit un bust al lui Ion C. Brătianu în Piteşti, în 
1950 acesta a fost demolat la fel cum au fost demolate 
şi busturile lui Ion I.C. (Ionel) Brătianu şi Vintilă Bră- 
tianu la „indicaţiile” conducătorilor regimului comu- 
nist. Istoria se repetă şi avem amplasat acum în faţa 
Muzeului Judeţean Argeş bustul lui Ionel I.C. Brătia- 
nu. 

Dar oare concitadinii noştri ştiu cine a fost Ion C. 
Brătianu? Cunosc faptul că Ion C. Brătianu a fost cel 
mai însemnat om politic şi de stat roman din secolului 
XIX-lea? Sunt convins că mulți argeşeni ştiu că el a 
fost fondatorul Partidului Naţional Român. Da, a fost 
omul acţiunii hotărâte (1 se spunea şi Vizirul). 

Într-o vreme în care în România totul era de făcut şi 
de construit, I.C. Brătianu a ştiut să fie, mai cu seamă, 
un mare constructor de instituţii politice, precum şi de 
pârghii economice şi sociale. 

Unul dintre făuritorii României moderne şi al Par- 
tidului Naţional Liberal, prim-ministru al Guvernului 
vreme de aproape 12 ani, membru de onoare al Aca- 
demiei Române, Ion. C. Brătianu s-a născut la Piteşti 
într-o familie boierească. Numele Brătienilor provine 
de la Brătiani, o localitate situată lângă Brădet, şi este 
menţionat într-un document din 29 iulie 1508, dat în 
Bucureşti de domnul Ţării Româneşti, Mihnea cel Rău, 
fiul nelegitim al lui Vlad Ţepeş. Bunicul lui I.C. Brăti- 
anu, Ene (lene) Brătianu, boiernaş de țară, a fost numit 
în 1804 mare logofăt de visterie, iar în 1805 şetrar de- 
venind mai târziu vătaf pe plaiul Loviştei. S-a căsătorit 
cu Safta, fiica clucerului Iordache Balotă, bunica lui 
I.C. Brătianu. 

Tatăl lui Ion. C. Brătianu, Constantin (Dincă) Bră- 
tianu, un om „înalt şi blond, bun şi drept” era iubit de 
copiii săi deoarece „le dăduse o instrucțiune excepțio- 
nală pentru vremea aceea”?. 

După anul 1821, a îndeplinit, mai întâi, funcția de 
vătaf al plaiului Loviştei. Atât în timpul ocupaţiei ru- 
seşti (1828-1834), cât şi sub domniile regulamentare 
(1834-1842), a fost ispravnic al judeţului Argeş. În 
1839 a fost ridicat la rangul de mare clucer, prima 

treaptă în a doua categorie de boieri, de către domnito- 
rul Alexandru Ghica. Trăsătura lui dominantă a fost un 
spirit pozitiv de o necontenită pornire către acțiunile 
practice“. 











Ion C. Brătianu, 1875 — 1891 








Spre deosebire de tatăl său, mama lui Ion C. Brăti- 
anu, Anastasia (Sica), născută Tigveanu, fiica unor 
oameni foarte bogaţi, era o femeie de un temperament 
aparte. Poruncitoare, deprinsă a veghea mereu la bunul 
mers al gospodăriei, pierduse firea îngăduitoare. Sub 
autoritatea ei nemiloasă, tremurau cei şapte copii. 
Referindu-se la această situație, în cartea sa „Ion C. 
Brătianu şi fii Săi, Ionel şi Vintilă ”, publicată în 1938, 
Alexandru I. Teodorescu scrie: 

„Deşi născut dintr-o familie cu bunăstare materială, 
sufletul de copil al lui Ion Brătianu, Iancu, cum 1 se 
spunea în copilărie, era pustiu de amintiri duioase. EI 
n-a cunoscut frumusețea celor mai fericiți ani ai copi- 
lăriei. Mama sa, din familia Tigveanu, era o femeie de 
o severitate neînchipuită. Încă de la naştere, Iancu a 
fost rupt de la sânul de mamă si expediat la moşia 
Tigveni. Ciudat lucru se petrecea cu tatăl lor. Se vede 
că îşi dăduse seama că are de-a face cu o femeie din 
care nu se poate schimba nimic. El îşi mângâia copiii 
ŞI îi încuraja pe ascuns”, 

Până la vârsta de 4 ani lon Brătianu a fost crescut la 
Tigveni, sub supravegherea unchiului său, Toma Bră- 

tianu. De la această vârstă, anii copilăriei i-a petrecut 
la Piteşti în casa părinților săi, cea mai bogată şi bine 
văzută din oraş. Pregătirea şcolară a început-o, mai în- 
tâi, în casa părintească, unde tatăl său a deschis o şcoa- 
lă particulară pentru a-şi învăţa copiii cu dascăli 
francezi şi greci. În lucrarea „Biblioteca Ion C. Brăti- 
anu ”, publicată în 1933, George Fotino scrie că: 

„lon a învăţat carte din curiozitate şi pe apucate, 
furişându-se pe lângă fratele sau Dumitru când acesta 
citea şi scria. Aşa a învăţat limba elinească pe care 
ajunsese s-o ştie bine.” 

Apoi la vârsta de 13 ani a fost încredinţat profeso- 
rului Simonidi, un discipol al lui Gheorghe Lazăr, care 
întemeiase o şcoală publică în Piteşti. La vârsta de 14 
ani, în 1835, intra în miliția naţională, pe care, după 
trei ani de pregătire, la 3 aprilie 1838, a absolvit-o cu 
gradul de sublocotenent, ajungând praporgic (port dra- 
pel). Soarta l-a ajutat să câştige atenția domnitorului 
Alexandru Ghica, care, cu prilejul unei serbări, suve- 
ranul şi-a mărturisit admirația pentru el. 

În vara anului 1841, Ion C. Brătianu este trimis la 
Şcoala de Stat Major din Paris, unde fratele său mai 
mare Dumitru se afla încă din anul 1835. O atracție 
deosebită a manifestat lon Brătianu după 1844 față de 
cursurile de istorie, îndeosebi istorie universală, eco- 
nomie politică, ştiinţe de stat şi morală, predate la Col- 
lege de France de profesorii Jules Michelet, Adam 
Mickiewicz si Edgar Quinet. Plasându-se pe poziţiile 
cele mai avansate, extrase din principiile Revoluţiei de 
la 1789, profesorii de la College de France transmiteau 
studenților doctrinele social —politice revoluționare. 
Asemenea idei auzite de la profesorii francezi li se pă- 
reau tinerilor români aflați la studii ceva de necrezut, 
ei fiind învățați de mici cu măsurarea cuvintelor. Aici 
Ion Brătianu începe legăturile de prietenie cu C.A. Ro- 
setti, amândoi fiind inspirați de idealuri înalte în desti- 
nele țării. În urma studiilor n-a obținut nicio licență, 
deoarece nu l-a interesat o profesie anume. Pe atunci 
cei mai mulți tineri urmăreau doar pregătirea şi perfec- 
ționarea lor în diverse domenii. 

La Paris, lon şi Dumitru Brătianu, împreună cu 
C.A. Rosetti au făcut parte din lojile masonice, în 1845 
ei intrând în Ateneul străin. Deşi lojile au fost închise 
de guvern, ei au continuat să se întâlnească în diferite 
locuri, unde luau parte şi francezi de seamă ca Paul 
Bataillard, Blaise, etc. După întoarcerea din Franţa, în 
aprilie 1848, aderă împreună cu fratele său Dumitru 
Brătianu şi C.A. Rosetti la societatea secretă „Frăția”, 
înființată în 1843 de către Ion Ghica, Nicolae Bălcescu 
şi Christian Tell. Următorul pas l-a făcut în 10 mai 
1848, când a intrat în Comitetul revoluționar al Țării 
Româneşti, alcătuit din reprezentanţii tuturor facțiuni- 
lor boiereşti liberale: Nicolae Bălcescu, lon Ghica, Ce- 
zar Bolliac, Ion Heliade Rădulescu, Ion Câmpineanu, 
Alexandru G. Golescu, Radu C. Golescu. De acum în- 

cepe adevărata viață revoluţionară a lui lon C. Brătia- 
nu. Ideile de care era călăuzit erau desființarea privi- 
legiilor, egalitatea românilor înaintea legilor, dreptul 
poporului de a-şi crea singur legi, fără amestecul străi- 
nilor, unirea principatelor surori într-un singur regat. 
(va urma) 





Bustul lui I.C. Brătianu amplasat în holul 
Colegiului Naţional care-i poartă numele 


Note: 

j Carp, Cornel, Revista Restituiri, nr. 2/2011 

2 Marica, Iulian, Revista Restituiri, nr. 3/2011 

* Pamfil C., Georgian, Pietre de Granit la Temelia 
României. Din cugetările lui Ion C. Brătianu, Editura 
Cartea Românească, Bucureşti, 1941, p.19 

* Todea, Ion, Ion C. Brătianu. O viață în slujba ţă- 
rii şi a națiunii române (1821-1891), Editura Univer- 
sală, 2011, p. 20 

” dem, p.7 

* Idem, p.45 

Mahalaua armenească 


„Mabhalalele“ din sec. XVIII-XIX îşi datorează naş- 
terea şi existența bisericilor în jurul cărora se grupează 
mai multe case, apoi dezvoltându-se fără niciun plan 
sistematic, ceea ce s-a moştenit de oraşele noastre, fără 
canalizări, cu uliţe strâmbe şi strâmte. Ele poartă de 
regulă numele bisericilor, nucleul lor: „Sf. loan”, „Ma- 
ica Precista”, „Sf. Ile” etc. Au fost şi excepţii precum 
„mahalaua poştei“, nucleul ei fiind locul de sosire şi 
plecare al căruţelor de poştă şi al grajdurilor în care se 
aflau caii care se schimbau la fiecare 35-50 km, căruţe- 
le poştale având şi ele un program, sau „mahalaua târ- 
gului“ prezentând îngrămădirea de case de pe lângă 
„târgul din vale“ care, cel puţin un veac şi jumătate, a 
fost centrul comercial al oraşului. 

Ridicarea bisericii armenești la 1858, pe locul do- 
nat de Pavel Chihaia de pe Str. „Egalităţii”, aduce în 
jargonul popular o nouă denumire de mahala „arme- 
nească“. În secolul XIX, oraşele sunt „sectorizate“, 
colorându-se planul de situaţie a urbei în trei-cinci cu- 
lori, fiecare din aceste „văpsele” cuprindea un număr 
de străzi. Aşa, de pildă, Str. „Egalității” aparținea 
„văpselei“ negre, strada „Boierească” (fosta şi actuala 
„Brătianu”) se afla în sectorul vopsit în „galben“. Pi- 
teştiul era împărțit în patru culori: roşu, negru, albastru 
şi galben şi avea 14 mahalale şi „2 plaiuri“, care cores- 
pund comunelor „suburbane“. Aceste plaiuri cuprin- 
deau comunele Nucşoara şi două cătune. 

O descriere a oraşului la 1860 a făcut-o IC. 
Lerescu. Descrierea Piteştiului lumii comerciale, al 
samsarilor şi târgurilor o face avocatul-economist prof. 
I.G. Rădulescu, iar lumea meseriaşilor este zugrăvită 
magistral de Şt. Chicoş, în anii 1900-1905. Datorită 
ridicării bisericii armene pe Str. „Egalităţii”, orăşenii i- 
au spus „strada Armenească“, cu toate că denumirea 
nu s-a oficializat, negăsind-o în documentele vremii. 

Relieful, cu cele cinci terase ale râului Argeş, nu a 
permis creşterea oraşului în lărgime, fiind nevoie să se 
extindă în lungime, din Găvana, pe atunci sat, până în 
Prundu, sat ce ținea de comuna Bradu. Din această ca- 
uză, Str. „Egalităţii” nu avea decât ulicioare adiacente, 
pe stânga sa, iar pe dreapta se cățărau pe terasa alătura- 
tă: Str. „Vasile Lupu”, „Ştefan cel Mare”, „Fântânu”. 
Armenii s-au aşezat pe aceste străzi după cum au venit 
în oraş, după rude sau prieteni, pe care să le aibă pe 
aproape. Aşa au stat lucrurile pe Str. „Fântânii” unde 
au locuit familii de armeni grupate în jurul familiilor 

Asadurian şi Teosian, nume cu greutate după 1930. De 
prin 1832, planul oraşului s-a colorat în patru culori. 
Conform regulii cuprinse în Regulamentul organic, ce- 
le 14 mahalale, câte existau în oraş, intrau într-una din- 
tre culori, după norocul aşezării pe planul oraşului. 
Centrul mahalalei, cum era şi de la sine înțeles, îl for- 
ma Str. „Egalității”, cam din locul unde este astăzi Li- 
ceul „Zinca Golescu“ şi ocupa întregul ei traseu, 
continuându-se pe „Str. Craiovei“, unde erau trei-cinci 
familii armeneşti, în porțiunea de la început. Se pare că 
pe această stradă se găseau aşezate cele trei-cinci fami- 
lii de armeni, încă de pe vremea catagrafiilor din 1811 
şi 1838. Ce mărturii avem despre această „mahala“ 
aparținând contemporanilor? Pe cât ar părea de curios, 
mărturia au lăsat-o polițaii urbei. 





Biserica armenească 


Oraşul acelor ani, cu strada sa centrală „Şerban- 
Vodă“ şi cu Piaţa „Episcopiei” (pe unde se află astăzi 
cofetăria „Magnolia” şi Casa de Cultură a Sindicate- 
lor), cu strada „Teiuleanu“, avea o singură stradă care-l 

străbătea pe axa N-S, Bulevardul „Elisabeta Doamna”, 
dublat de un şir de străzi care se vărsau în str. „Go- 
leşti“ şi apoi în „Mahalaua Neculceşti — Bănănăi“. 

Între străzile „Carol“ şi „Craiovei“ („Crucea de 
Piatră“), Str. „Egalităţii“ numită şi „Egalitatea“, avea o 
întindere aproape ca şi cea din zilele noastre. 
Schimbându-se de mai multe ori numerotarea caselor, 
nu se mai pot restabili vechile case în care locuiau ar- 
menii. Drept reper putem lua curtea bisericii, care a 
purtat numerele 123 apoi 103 şi astăzi 91. În anul 
1896, în casa cu nr. 1 locuia fam. Popescu. Între 1865 
şi 1880 se vor construi în curtea bisericii casele paro- 
hiale (Str. „Egalităţii“ nr. 91): un corp drept locuinţă a 
preotului, format din două camere, o sală şi o magazie. 
În anul 1894, luna lui Marte, ziua 29, Prefectura Dis- 
trictului Argeş trimite adresa cu nr. 1955, la care sub- 
comisarul Andreescu şi doi asistenți expun situația 
constatată la fața locului: „Pe Strada Armenească, la 
nr. 9, la domiciliul D-lui I.P. Chihăescu, unde s-au de- 
plasat spre a-i înmâna convertul cu nr. 17513 al Primă- 
riei Urbei Piteşti şi negăsindu-l presinte la domiciliu, 
fiind dus la Capitală, acesta i-a fost lăsat mamei D- 
sale, Zinca Chihaia “. Deducem din raportul subcomi- 
sarului că acel convert-plic avea un conținut important, 
de vreme ce polițaiul este însoțit şi de doi asistenți 
(martori). 

Faptul că Iordache Junior este numit Chihăiescu ne 
arată că ori era în toiul schimbării numelui — era o pe- 
rioadă a împământenirii- fie că astfel era cunoscut în 
oraş. Din păcate, nu ne este cunoscută nici scrisoarea şi 
nici urmarea predării ei dnei Zinca Chihaia. Numele de 
„Strada Armenească“ mai apare în unele acte din dosa- 
rele Primăriei, fie însoţită şi de numele Str. „Egalită- 
ţii”, fie de una singură. Nu avem material fotografic cu 
această stradă dinaintea anului 1910, n-avem nici mă- 
car o descriere a ei, dar avem câteva adrese ale servici- 
ului tehnic al „Magistraturii“ trimise chiar unor armeni 
care locuiau pe acea „uliţă“, numindu-se încă astfel. În 
anul 1897, Pavalache Antonescu, proprietar al casei cu 
nr. 79 de pe str. „Egalităţii“, cere o autorizaţie pentru a 
împrejmui cu uluci o parte din curte care dă spre str. 
„Dancovici“. 

Înregistrată cu nr. 1710/18.03.1897, petiția primeş- 
te răspunsul că se aprobă împrejmuirea, dându-i-se in- 
dicația de a se retrage în partea spre gară cu 2,84 m. 
Luna martie a aceluiaşi an pare a fi luna sistematizării 
urbane, căci la data de 23-03-1892, Caprel Chihaia 
primeşte o adresă ultimativă ca „în termen de 15 zile a 
se închide locul cu fațada spre str. „D-na Bălaşa“ „şi 
care este lângă prăvălia dvs. închiriată D-lui Milcon 
Agop, comersant de cafea pisată“. Peste câteva pagini 

va apărea şi acea adresă de la care a pornit comentariul 
nostru. Denumirile de „Str. Armenească“ şi „Mahalaua 
Armenească au fost în uzanță o perioadă limitată. De- 
numirea putea să apară între 1860 şi 1870 şi nu a rezis- 
tat mai mult de anul 1938 când biserica îşi încetează 
serviciul religios permanent din lipsă de fonduri. Nici 
prea mulți armeni nu mai locuiau pe „Str. Egalităţii“. 
Din primu armeni stabiliți aici, a fost şi Hagic Carabet, 
urmându-l apoi alți armeni. Pentru unii a fost doar o 
reşedinţă temporară, dar pentru alții a fost o locuință 
pentru două-trei generaţii. Greu de spus dacă această 
stradă era şi un vad comercial. Se pare că în afară de 
două-patru prăvălii nu au mai existat şi altele. 

Curtea bisericii armene, ca şi astăzi, avea două cor- 
puri de case ridicate înainte de 1880. Una din ele, 
compusă din două camere, o sală şi o magazie, era des- 
tinată preotului. Cea de-a doua, formată tot din două 
camere şi o sală, plus o magazie, era destinată închirie- 
rii. În anii 1918-1920, anii în care s-a produs marea 
migrație a armenilor din Turcia, urmare a genocidului 
din anul 1915, în cele două case au fost găzduiți arme- 
nii veniţi fără posibilitate de a plăti o chirie, fie ea şi 
mică. 

Chiria de pe un corp de casă şi magazia ce îi reve- 
nea se ridica la 240 de lei/an, ceea ce era destul de pu- 
țin față de cheltuielile permanente cerute de reparaţiile 
necesare bisericii şi caselor, proprietăţile bisericii. 

Aceasta a fost povestea „Mahalalei Armeneșşti” din 
Piteşti. Anii de după 1960 i-au mutat pe armeni în blo- 
curi. A rămas „Str. Egalităţii“ cu biserica armenească 
şi amintirea despre armenii care au locuit aici. 

„Ivor Porter (1913-2012). Ultimul interviu” 
de Marilena Lică-Maşala 


Anul 2012 a re- 
prezentat, pentru 
iubitorii de istorie, 
printre numeroase- 
le apariții editoria- 
le, şi publicarea 
unei  cărți-interviu 
cu un om care a 
făcut şi a scris isto- 
rie. Chiar şi istorie 
românească. Este 
vorba de britanicul 
Ivor Porter. Lucra- 
rea îi aparține Ma- 
rilenei Lică-Maşala 
şi poartă titlul de 
„Ultimul interviu”. 
Apărută la aşi, la Editura Sympoesium, cartea este un 
omagiu adus marelui diplomat şi om politic britanic. 
Scrisă în limbile română, engleză şi franceză, ea rea- 
duce în istoriografia românească pagini de istorie pe 
care praful s-a aşezat mult prea devreme. Volumul cu- 
prinde şi o serie de mărturii şi gânduri cu privire la 
Ivor Porter semnate de personalități precum Alteța Sa 
Regală, Principele Radu al României şi Excelenţa Sa, 
dr. lon Hinga, ambasadorul României în Regatul Unit 
al Marii Britanii şi Irlandei de Nord. 

Odată cu revenirea României în rândul statelor de- 
mocrate, începând cu 1990, au apărut o serie de mărtu- 
rii despre perioada războiului mondial care a dus la 
impunerea comunismului şi în România. Printre cele 
mai interesante voci care au încercat să coboare în ţă- 
rână unul dintre vălurile care acopereau ochii lui Clio 
în istoria României a fost britanicul Ivor Porter. Poves- 
tea lui este cunoscută datorită memoriilor publicate în 
lucrarea “Operaţiunea Autonomus”. Porter a ajuns în 
România ca profesor de limbă engleză cu puţin înainte 
de declanşarea războiului mondial. A cunoscut spiritul 
poporului român, istoria şi tradiţiile lui şi a fost marto- 
rul tăcut al dramei prin care acesta a trecut. Ivor Porter 
a fost recrutat în timpul războiului de către Special 
Operation Executive (o agenţie secretă înființată de 
Churchill pentru a organiza grupări de rezistență în sta- 
tele ocupate de Germania) şi datorită cunoştinţelor sale 
despre România a fost trimis să ia legătura cu Maniu şi 
să anunţe pe liderii politici români că statele occidenta- 
le abandonaseră statul român puterii sovietice. Ivor 
Porter a cunoscut adevăratul univers al României im- 
plicată într-un război pe care nu şi-l dorea. A văzut 


IVOR PORTER 


LEE 
Vtimul intervău 
La dernbero emir ue 

drama lui Maniu şi Antonescu care nu voiau să accepte 
că soarta națiunii pe care o reprezentau era decisă deja, 
a fost martorul zbaterii tânărului rege Mihai şi, deşi 
închis, a privit cu emoție şi nerăbdare actul de la 23 
august şi toate urmările sale. Ivor Porter a rămas în 
preajma familiei regale până când regele a abidicat ca 
urmare a şantajului la care a fost supus. Porter l-a ad- 
mirat pe regele Mihai pentru curajul său şi a suferit ani 
de zile pentru prietenii săi rămaşi în România şi pentru 
nedreptatea făcută României. 

Cu toate că pentru Ivor Porter au urmat mulți ani de 
carieră diplomatică în slujba patriei sale, finalul vieţii a 
închis cercul început în tinerețile sale. S-a simțit dator 
față de România prezentă în sufletul său, față de auto- 
rităţile care nu l-au ucis odată ce fusese prins pe timp 
de război în calitate de agent SOE, prin urmare, ina- 
mic. S-a reîntâlnit cu regele Mihai, i-a scris acestuia 
biografia şi a vizitat din nou România. Destinul care l- 
a legat pe Ivor Porter de ţara noastră s-a manifestat şi 
în ultimii ani ai vieţii sale atunci când ultimul său in- 
terviu a fost luat de o româncă. Prin intermediul Mari- 
lenei Lică-Maşala, Ivor Porter a transmis gândurile 
sale românilor. “Ultimul interviu” este o pagină din 
istoria României necesară restabilirii imaginii noastre 
despre trecutul apropiat. Lucrarea reprezintă o sursă 
valoroasă pentru istoria imaginarului, prin prisma măr- 
turiilor lui Ivor Porter despre emoțiile şi acțiunile ro- 
mânilor în fața acelor evenimente dramatice din istoria 
noastră. „Amintirile mele cele mai vii sunt legate de 
oamenii care s-au opus comunismului, luptând cu te- 
nacitate ca să rămână liberi, luptă care a fost în cele 
din urmă pierdută”, îşi aminteşte britanicul în interviu. 

Ivor Porter i-a întâlnit în perioada în care a fost în- 
temnițat şi mai apoi în anii care au urmat loviturii de 
stat de la 23 august pe majoritatea liderilor politici im- 
portanți ai României. În afara regelui Mihai, a fost im- 
presionat de personalitatea puternică a lui luliu Maniu: 
„Maniu, care purta o mustață mică şi fină, a rămas ne- 
clintit când afară a avut loc o explozie ce a zguduit fe- 
restrele. Ministrul şi cu mine ne-am aplecat capetele 
sub masă. Când ne-am revenit, Maniu mă aştepta ne- 
mişcat să-mi termin fraza”. Ivor Porter ne mai redă, 
printre alţii, portretele lui Rică Georgescu, Piki Vasi- 
liu, Eugen Cristescu, Ana Pauker, Lucrețiu Pătrăşcanu. 
Martor viu al istoriei României de la jumătatea secolu- 
lui al XX-lea, Ivor Porter este un izvor de lumină nece- 
sar pentru a putea înțelege mai bine acel tumult social 
cu efecte atât de puternice asupra noastră. 

Simpozionul Internațional „Experimentul Piteşti” — 
PERT, 13, Piteşti, 27-29.09.2013 


Rezoluţie! 


Noi, participanții la Simpozionul Internațional 
„Experimentul Piteşti — reeducarea prin tortură ”, edi- 
ţia a XIII-a, Piteşti, 27-29 septembrie 2013, am adoptat 
următoarele: 

1. Cerem încetarea persecuțiilor şi proceselor inten- 
tate şcolilor româneşti din Transnistria şi oraşul Ben- 
der (Tighina); 

2. Urgentarea acţiunilor pentru realizarea Muzeului 
Memorial „Experimentul Piteşti” şi „Muzeul Memori- 
al al Rezistenței Anticomuniste Făgăraş”, ca părți 
componente ale reţelei muzeistice naţionale şi interna- 
ționale şi susținerea procesului de realizare a memoria- 
lelor deportaților (Bărăgan şi altele); 

3. Acces fără restricții la arhivele publice româ- 
neşti; 

4. Includerea în grilele de programe ale instituţiilor 
media publice a emisiunilor educative şi a filmelor do- 
cumentare referitoare la represiunea comunistă în Ro- 
mânia, la orele de mare audienţă; 

5. Introducerea studierii istoriei naționale din peri- 
oada dictaturii comuniste şi „Experimentul Piteşti” în 
curicula de învățământ de toate gradele, în conformita- 
te cu statutul acordat de Comunitatea Europeană; 

6. Simplificarea procedurilor de redobândire a cetă- 
ţenici române retrase abuziv exilaților români de pretu- 
tindeni şi reconfirmarea cetățeniei române pentru 
etnicii români din Basarabia, nordul Bucovinei, ţinutul 
Herţa, inclusiv raioanele de est şi oraşul Tighina; 

7. Sprijinirea de către statul român a înființării şi 
dezvoltării de şcoli şi biserici romaneşti, a folosirii ne- 
îngrădite a limbii române şi a difuzării culturii române 
în zonele din afara granițelor României unde locuiesc 
grupuri compacte de etnici români; 

8. Introducerea unei zile naționale pentru comemo- 
rarea foştilor deţinuţi şi deportaţi politic; 

9. Scoaterea organizaţiilor şi a însemnelor comu- 
niste în afara legii; 





! Documentul ne-a fost adus la redacţie de către prof. univ. dr. 
Ilie Popa 

Închisoarea de la Piteşti 


10. Respectarea obligatorie a însemnelor naţionale 
ale României; 

11. Interzicerea extragerii aurului prin utilizarea 
tehnologiilor bazate pe cianuri şi a extragerii gazelor 
de şist prin tehnologia „fracturării hidraulice”; 

12. Revizuirea de către Parlamentul Român a legii 
221/2009 pentru reducerea ambiguității formei actuale; 

13. Reducerea prin lege a pensiilor foştilor torțio- 
nari ai deţinuţilor politici anticomunişti la nivelul mi- 
nim garantat. 


Piteşti, 29 septembrie 2013 

Curiozități istorice despre Piteşti 


„„„la temelia primei şcoli publice din Piteşti, 
„Nicolae Simonide”, la 17 mai 1884 s-a depus un 
pergament care consemnează numele regelui Carol 
I, al lui I.C. Brătianu, preşedintelui Consiliului de 
Miniştri şi ministru de război, al ministrului cultelor 
şi instrucţiunii publice, P.S. Aurelian, al primarului 
Piteştiului, Ion I. Rădulescu, al prefectului judeţului 
Argeş, Scarlat Trăsnea, precum şi semnătura epis- 
copului Ghenadie de Argeş?! 


„„„în documentele păstrate din fondul Primăriei 
Piteştiului, la filiala judeţului Argeş a Direcţiei Ge- 
nerale a Arhivelor Statului, se păstrează o notă a ar- 
hitectului oraşului care descrie proiectul viitorului 
edificiu municipal? Viitoarea Primărie, conform 
proiectului din 10 februarie 1884, trebuia ridicată în 
Grădina publică şi avea două faţade: una spre Bule- 
vard, iar cealaltă spre curte, adică spre strada Bălaşa. 
Edificiul trebuia să cuprindă Primăria, Judecătoria 
de Pace, o parte din Camerele Curţii cu Juri. De 
asemenea, proiectul cuprindea şi un apartament pen- 
tru primirea regelui, precum şi un salon pentru şe- 
dinţele primăriei. Suprafața construcţiei trebuia să 
fie de 1.200 de metri pătrați, iar înălțimea să fie de 
şase metri. Costul construcţiei se ridica la 202.500 
de Iei”, în condiţiile în care veniturile nete ale Pri- 
măriei Piteşti erau pentru anul 1884/1885 în valoare 
de 388.519,50 lei”. 


„„„în 1885 existau în Piteşti 25 de fabrici? Aces- 
tea produceau: bere, băuturi răcoritoare, cărămizi, 
lumânări de ceară şi lumânări de seu, postav. Dintre 
acestea, 12 erau cuptoare de pâine şi patru erau tă- 
băcării“. 


„.„„în secolul al XIX-lea, în fiecare semestru, o 
comisie a Primăriei Piteşti, care se ocupa de „salu- 
britatea publică şi privată”, trebuia să prezinte un 
raport Consiliului comunal în care să consemneze şi 





!D.G.A S., filiala Argeş, fond Primăria Piteşti, ds.16/1884, f.1. 
? Ibidem, ds.19/1884, fl. 
3 Ibidem, ds. 3-1888, £.19. 
+ Ibidem, ds. 8/1886, f.12. 

„modul de alimentaţiune” al populaţiei oraşului? 
Potrivit unui astfel de raport, din ianuarie 1888, 
când populaţia oraşului era de 11.058 de locuitori, 
putem identifica modul de hrănire al piteştenilor: 
„Alimentele variază foarte mult după starea de avu- 
ție şi după timp. Populaţia avută îşi procură alimen- 
te de bună calitate, suficiente şi variate, după sezon. 
Nu este tot aşa şi cu populaţiunea săracă. Aceasta 
se hrăneşte mai adesea cu puţin lapte, un ou, brânză 
sărată şi iar cu puţină carne fiartă sau pastramă. În 
posturi, pe care toţi săracii le ţin foarte riguros, 
hrana lor este cu totul insuficientă şi se compune 
din pâine sau mămăligă, varză acră, fasole, ceapă 
sau, dacă postul este vara, se hrănesc cu vegetale, 
precum urzici, ştir, castraveți şi fructe'*. 


„.„Armand Călinescu (1893-1939), ca fiu al Ar- 
geşului, a realizat mai multe proiecte care vizau îm- 
bunătăţirea vieţii locuitorilor din zona Piteşti? 
Astfel, la 4 august 1938, în condiţiile în care era mi- 
nistru de interne şi interimar la Ministerul Educaţiei 
Naţionale (20 iunie — 4 decembrie 1938), a pus pia- 
tra de temelie pentru clădirea unui cămin care să 
adăpostească 200 de copii veniţi de la ţară pentru a 
învăța o meserie. Căminul se va da în folosinţă în 
1941 (clădirea actualului Colegiu Tehnic „Armand 
Călinescu”), pe strada numită atunci Mircea-Vodă şi 
va adăposti ucenici până în 1955. Alte proiecte de 
interes obştesc la care a contribuit Armand Călines- 
cu au fost pavarea străzilor „Viilor”, „Craiovei”, 
„Trivalea”, precum şi asanarea cimitirului orăşe- 
nesc. 





* Ibidem. 
Restituiri Pitești nr. 4/2013 

Grigore Vieru — bust comemorativ pe soclu de marmură, amplasat în zona Curţii de Conturi Piteşti 


